Πινάκιο - Φρέσκιες ειδήσεις... επί πίνακι!: Θεόδωρος Παπαθεοδώρου: «Υπάρχουν νομικά κενά στο νομοσχέδιο»\nΘεόδωρος Παπαθεοδώρου: «Υπάρχουν νομικά κενά στο νομοσχέδιο»\nΠρύτανης Πανεπιστημίου Πελοποννήσου, πρόεδρος της Συνόδου Πρυτάνεων\nΔριμύ κατηγορώ κατά της υπουργού Παιδείας για το σχέδιο νόμου που αφορά στις αλλαγές στην ανώτατη εκπαίδευση , εξαπολύει ο πρόεδρος της Συνόδου των Πρυτάνεων , πρύτανης του Πανεπιστημίου Πελοποννήσου Θόδωρος Παπαθεοδώρου. Χαρακτηρίζει ολιγαρχικό το σχέδιο διοίκησης που προωθεί το υπουργείο στα πανεπιστήμια , ενώ θέτει ευθέως ζήτημα συνταγματικότητας βασικών άρθρων του υπό κατάθεση πλαισίου. Ο κ. Παπαθεοδώρου σημειώνει ότι το υπουργείο είχε κρυφή ατζέντα και ουδέποτε προηγήθηκε διάλογος . Αναφέρει ακόμη ότι τα κονδύλια στα ανώτατα ιδρύματα μειώθηκαν κατά 50% όταν οι αντίστοιχοι πόροι του υπουργείου Παιδείας λόγω του Μεσοπρόθεσμου περικόπηκαν μόλις κατά 7%. Το κείμενο της συνέντευξης έχει ως εξής :\nΠώς κρίνετε το νέο μοντέλο διοίκησης των πανεπιστημίων που εισάγεται στο σχέδιο νόμου του υπουργείου Παιδείας;\n“Το συγκεκριμένο σχέδιο νόμου προωθεί ένα ολιγαρχικό σχέδιο διοίκησης του πανεπιστημίου χωρίς δημοκρατική νομιμοποίηση , με ετεροδιοίκηση και με πλήρη κατάργηση οποιασδήποτε εσωτερικής δημοκρατίας. Τα συγκεκριμένα όργανα που θα κληθούν να διοικήσουν το πανεπιστήμιο είναι ένας εξωτερικός πρόεδρος του Συμβουλίου ο οποίος θα εκλέγεται από εσωτερικά και εξωτερικά μέλη και ένας πρύτανης που ουσιαστικά δεν θα έχει νομιμοποιητικές αρμοδιότητες αφού προβλέπεται ότι μπορεί να επιλέγεται και να παύεται από το Συμβούλιο και τον πρόεδρο. Αυτό καταργεί οποιαδήποτε εσωτερική διαδικασία αντιπροσώπευσης και παράλληλα προωθεί ένα ολιγαρχικό μοντέλο διοίκησης”.\nΜε ποιο σκεπτικό πιστεύετε ότι κινήθηκε το υπουργείο στην απόφαση αυτή;\n“Νομίζω ότι το υπουργείο μεταφέρει ένα νεοφιλελεύθερο μοντέλο λειτουργίας το οποίο στηρίζεται σε εταιρικά σχήματα παροχής εκτελεστικών υπηρεσιών και απομακρύνεται από τη βασική κοινωνική αποστολή του πανεπιστημίου. Το πανεπιστήμιο είναι μια αυτοδιοικούμενη συλλογικότητα, μια αυτοδιοικούμενη κοινότητα όπως ρητά ορίζεται από το άρθρο 16 του Συντάγματος. Η αυτοδιοίκηση, επομένως, επιτάσσει συγκεκριμένες λειτουργίες αντιπροσώπευσης οι οποίες μειώνονται στο ελάχιστο από την προτεινόμενη ρύθμιση του υπουργείου Παιδείας”.\nΘέτετε δηλαδή ζήτημα συνταγματικότητας ;\n“Το σχέδιο νόμου θα κριθεί ως προς τη συνταγματικότητα του από τα αρμόδια όργανα . Πολύ σύντομα θα έχουμε τις εκθέσεις της επιτροπής εμπειρογνωμόνων που αποτελείται από καθηγητές νομικής και βρίσκονται σε διαδικασία ανάλυσης του σχεδίου. Δεν θέλω να προκαταλάβω την κρίση τους. Πάντως εμφανίζονται πολλά νομικά κενά , κακοτεχνίες νομικές , ατέλειες που δείχνουν ότι δεν είναι ώριμο να συζητηθεί”.\nΗ υπουργός Παιδείας αναφέρει ότι συζητούσατε επί έναν χρόνο. Επομένως γιατί να δώσει και άλλη παράταση;\n“Δεν υπήρξε κανένας ουσιαστικός διάλογος. Δεν υπήρξε καν διάλογος. Αυτό που υπήρξε ήταν το κείμενο της διαβούλευσης επί του οποίου καταθέσαμε τις θέσεις μας. Δεν υπήρξε διάλογος . Υπήρξε ανταλλαγή θέσεων και παράλληλοι μονόλογοι υπό τη μορφή της κατάθεσης απόψεων. Άλλωστε θα σας θυμίσω τη ρήση του πρώην υφυπουργού Παιδείας που μας έλεγε ότι «όταν μιλάμε για διάλογο , δεν σημαίνει πως θα αποδεχτούμε τις προτάσεις σας». Θυμίζω επίσης ότι η υπουργός είχε κληθεί στη Σύνοδο των πρυτάνεων αλλά δεν ήλθε και σαν να μην έφτανε αυτό διαβάζαμε στα ΜΜΕ διαρροές , τοποθετήσεις και εξαγγελίες από την πλευρά της” .\nΓιατί δεν δέχεστε τον τριετή κύκλο σπουδών;\n" Ποτέ δεν συζητήθηκε ο τριετής κύκλος σπουδών με τα πανεπιστήμια . Κι εδώ έχω πολλά ερωτήματα . Τι σημαίνει τριετής κύκλος σπουδών; Ότι οι σπουδές ολοκληρώνονται σε τρία χρόνια και θα έχουμε οικονομολόγο ή νομικό των τεσσάρων ετών και των τριών ετών; Σημαίνει μείωση της ύλης, των ωρών διδασκαλίας, των μαθημάτων; "\nΚατ΄ επέκταση και μείωση προσωπικού…\n“Μείωση προσωπικού ως συνέπεια. Θα σας έλεγα όμως το εξής απλό. Αν όλα αυτά σημαίνουν κάτι τότε θα μπορούσε να πει κάποιος ότι πάμε στην εφαρμογή – για παράδειγμα- του γαλλικού μοντέλου , όπου δίδεται η πιστοποίηση –πτυχίο στα τρία έτη αλλά ο πτυχιούχος δεν έχει επαγγελματικά δικαιώματα, ενώ υπάρχει και ένας τέταρτος χρόνος για να ολοκληρωθούν οι σπουδές. Υπάρχει το πτυχίο τριετούς διάρκειας στη Γαλλία και κατόπιν το Master 1 και το Master 2 σε επίπεδο μεταπτυχιακού. Όλα αυτά όμως ήλθαν τόσο απροετοίμαστα και με τόσο μεγάλη προχειρότητα που δεν μπορούσαν να υπάρξουν συνθήκες συναίνεσης. Φαίνεται τελικά ότι είχαμε δίκιο όταν μιλούσαμε για κρυφή ατζέντα”.\nΚρυφή ατζέντα με σκοπό την απαξίωση των ελληνικών πτυχίων;\n“Οι σπουδές πολλαπλών ταχυτήτων , τα μονοετή, τα διετή , τα καταρτισιακά προγράμματα, όλα αυτά θα μπορούσαν να ήταν χρήσιμα αν υπήρξαν ισχυρές προπτυχιακές σπουδές. Δεν είναι όμως διότι δεν εντάσσονται σε κάποιο πλαίσιο. Προσωπικά, δεν αντιλαμβάνομαι πώς θα υλοποιήσει το υπουργείο αυτές τις προτάσεις . Μιλάμε όντως για αποδυνάμωση των πτυχίων”.\nΗ θέση σας για τα συγγράμματα;\n“Πάγια θέση της Συνόδου είναι ότι χρειαζόμαστε τα χρήματα που δίδονται για τα συγγράμματα να δοθούν στις βιβλιοθήκες. Χρειαζόμαστε για την έρευνα και το επιστημονικό έργο , ισχυρές βιβλιοθήκες, ισχυρή τεκμηρίωση. Το ότι σταματά η δωρεάν διανομή του ενός συγγράμματος , δεν πρέπει να σημαίνει ότι σταματά η χρηματοδότηση των βιβλιοθηκών διότι σε αυτή την περίπτωση θα υπάρξει σοβαρό πρόβλημα με την έρευνα”\nΠόσο έχει μειωθεί η χρηματοδότηση της ανώτατης εκπαίδευσης τον τελευταίο χρόνο;\n“Κατά μέσο όρο 50% και όπως αναφέρεται στο κείμενο της Συνόδου, μάς δημιουργεί μεγάλες απορίες γιατί η μείωση λόγω της εφαρμογής του Μεσοπρόθεσμου είναι 7% στο υπουργείο Παιδείας και η συνέπεια του στα πανεπιστήμια είναι 50% και με ανύπαρκτο πρόγραμμα Δημοσίων Επενδύσεων”.\nΓιατί κατά τη γνώμη σας , το υπουργείο Παιδείας δεν επιθυμεί τη συμμετοχή των φοιτητών στις συλλογικές διαδικασίες των πανεπιστημιακών;\n“ Υπάρχει μια αφετηρία που δεν μας βρίσκει σύμφωνους. Η πανεπιστημιακή κοινότητα μπορεί να αντιπροσωπευθεί ανάλογα με το Σώμα που ψηφίζει (καθηγητές, φοιτητές) κι από ‘ κει και πέρα μπορούμε να προχωρήσουμε ή στη στάθμιση της ψήφου ή να πάμε σε άλλου τύπου αναλογίες που να εκπροσωπούνται και οι φοιτητές, όπως συμβαίνει στα κορυφαία πανεπιστήμια της Ευρώπης. Δυστυχώς από την πλευρά του υπουργείου δεν υπάρχει συγκεκριμένο πρόγραμμα , στόχευση και γενικώς δεν υπάρχει ένα μοντέλο συμμετοχής των φοιτητών”.\nΠώς κρίνετε τις αλλαγές στο πανεπιστημιακό άσυλο;\n“ Παραμένω σύμφωνος με την ισχύουσα διάταξη του προηγούμενου νόμου. Νομίζω ότι καλύπτει απολύτως την ευθύνη της πανεπιστημιακής κοινότητας να προστατεύσει τον εσωτερικό χώρο του πανεπιστημίου ενώ αποδίδει την ευθύνη στην πολιτεία να καλύψει τον εξωτερικό χώρο. Επαναλαμβάνω λοιπόν ότι η ισχύουσα διάταξη είναι επαρκής'.\nΑναρτήθηκε από Λευτέρης Θεοδωρακόπουλος στις 11:26 π.μ.\nΕτικέτες Θόδωρος Παπαθεοδώρου, πρύτανης, Σύνοδος των Πρυτάνεων, σχέδιο νόμου Παιδείας, υπουργός Παιδείας, koinwnika


Μονόπετρο και σχεδιασμός κοσμήματος: 2015\nΑναρτήθηκε από Ανδρέας Μαθιός (Andreas_M) στις 7:43 π.μ. Δεν υπάρχουν σχόλια:\nΜήνας Χριστουγέννων, μήνας πολλών και μαζεμένων εορτών ο Δεκέμβριος και φυσικά, μήνας των δώρων!\nΜήνας με ρομαντικές εξόδους και ακόμη πιο ρομαντικές προτάσεις γάμου!\nΚαι φυσικά, τι προηγείται της πρότασης; Το μονόπετρο δαχτυλίδι φυσικά!\nΣε αυτήν την ανάρτηση ξέρω ότι μπορεί να στεναχωρήσω μερικούς και μερικές φίλους και φίλες, αλλά συνεχίζω να υπάρχω στην αγορά εν μέσω κρίσης, γιατί επέλεξα την οδό της ειλικρίνιας απέναντι στον πελάτη μου, της πλήρους διαφάνειας και της συνέπειας λόγων κι έργων.\nΚάθε χρόνο, λοιπόν, το εισόδημά μας συρρικνώνεται. Θυμάμαι στις αρχές του '11 κι ενώ η οικονομική κρίση ακόμη δεν είχε δείξει το πόσο πολύ επρόκειτο τελικά να θίξει την καθημερινή ζωή όμων μας, τα περισσότερα μονόπετρα που είχα ως παραγγελίες, άνηκαν σε ένα μέσο όρο πώλησης περί των 800-900 ευρώ. Αυτομάτως, το ίδιο αντικέιμενο σε βιτρίνα θα το αγόραζε κανείς τουλάχιστον 1200-1300 ευρώ.\nΣήμερα, αυτός ο μέσος όρος, αφού άπαντες έχουμε στενάξει οικονομικά, έχει πέσει ραγδαία. 500-600 ευρώ είναι η πλειονότητα των αντικειμένων που μου ζητείται να ετοιμάσω. Υπάρχει φυσικά κι ένα κομμάτι πελάτων μου, που μου ζητά ένα δαχτυλίδι μονόπετρο με μπριγιάν, μέχρι 200, 300 ευρώ.\nΠρώτα και κύρια εγώ ο ίδιος σέβομαι την οποιαδήποτε εκταμίευση σκέφτεται κανείς να κάνει. Θα πρέπει όμως να είμαστε σε θέση να ιεραρχούμε και τις προτεραιότητές μας. Ακολουθήστε για λίγο το σκεπτικό μου...\nΝόμος της αγοράς αιώνιος και απαράβατος: Ότι πληρώσει κανείς, παίρνει! Φυσικά και συνιστά δουλειά μου και δε θα αρνηθώ ένα μονόπετρο που θα μου παραγγείλει κάποιος με κόστος 250-300 ευρώ. Κια μπορώ να εγγυηθώ και για το άρτιο αποτέλεσμα, για το άψογο γυάλισμα και την τεχνική του τελειότητα. Για ένα αντικείμενο ξαναλέω, που σε κατάστημα θα αγόραζε ο ίδιος πελάτης για 450-500 ευρώ.\nΓια να μπορέσω όμως να μείνω πιστός στην τιμή αυτή, να ευχαριστηθώ τη δουλειά και τη δημιουργία αλλά και να χαροποιήσω τον πελάτη μου, το αντικείμενο που θα φτιάξω θα είνια αρκετά ελαφρύ σε βάρος χρυσού, για να έχω χαμηλό κόστος, θα έχει συνθετικές πέτρες και όχι ιδιαίτερα εξεζητημένο και ξεχωριστό σχεδιασμό, κι αυτό για να μειωθεί το κόστος εργασίας.\nΤι λέω με όλα τα παραπάνω; Πως κάποιος θα αποκτήσει αυτό που θέλει σαφεστατα, αλλά με χαμηλό βάρος, έχουμε ένα "αδύναμο", λεπτό μέταλλο το οποίο μπορεί να χτυπηθεί και να αλλοιωθεί σύντομα, μια συνθετική πέτρα που σε λίγο χρονικό διάστημα θα θολώσει κι ένα σχέδιο που μπορεί να θυμίζει κι άλλα εμπορικά της ίδιας κλάσης.\nΘα μου πει κάποιος, "και τι σε νοιάζει?" Δε με νοιάζει, αν ο πελάτης έχει αποδεχτεί αυτά τα γεγονότα κι είναι βέβαιος για την επιλογή του. Έτσι, όχι μόνο δεν έχω κανένα πρόβλημα, αλλά ευνοώ τέτοιου είδους αγορές, ειδικά από νεότερα άτομα.\nΌμως, δυστυχώς, πολλοί πελάτες δεν είναι ιδιαίτερα άνετοι στο άκουσμα αυτών των γεγονότων. Θέλουν και οικονομικό μονόπετρο, και αποτέλεσμα που θα αντέξει για 20-30 χρόνια και να ξεχωρίζει από τα υπόλοιπα.\nΘέτω λοιπόν τον εξής προβληματισμό: Αξιολογείτε ως πιο σημαντικό το νυφικό μακιγιάζ, το πεντικιούρ-μανικιούρ και χτένισμα από το μονόπετρό σας?\nΑξίζουν πιο πολύ όλα τα παραπάνω, γιατί ας μην κοροϊδευόμαστε, ένα επαγγελματικό μακιγιάζ νύφης μαζί με όλες τις υπόλοιπες περιποιήσεις φτάνει στα 200-250 ευρώ, από ένα αντικείμενο σύμβολο του αιώνιου όρκου αγάπης;\nΜας ενδιαφέρει πιο πολύ το βάψιμό μας που πιστέψτε με, στο γάμο οι καλεσμένοι πάντα και μόνο θυμούνται τα ευτράπελα, τους χορούς και το μπουφέ, το οποίο θα μας ξεφτύσει σε 3-4 ώρες, από ένα αντικέιμενο που θέλουμε ιδανικά να περάσουμε στα παιδιά μας;\nΘα πει κανείς ως αντιπρόταση πως η νύφη πρέπει να λάμπει και να ξεχωρίζει. Νύφη είναι, ξεχωρίζει ούτως ή άλλως! Απλώς δε θεωρώ λογικό κάποιος να νοικιάζει με 700 ή 1000 ευρώ ένα νυφικό που το έχουν φορέσει και θα το φορέσουν άλλες τόσες νύφες και για μια φορά, και να ζητά μονόπετρο με 200 ευρώ, μοναδικό και ξεχωριστό, το οποίο να μη θολώνει αν το φοράει, πλένει πιάτα και στρώνει κρεβάτια με αυτό!\nΚι όχι, δεν αποτελεί δικαιολογία το "Θα βγουν φωτογραφίες που θα μείνουν μια ζωή, φωτογραφίες της πιο χαρούμενης μέρας της ζωής μας", γιατί καλά να είστε, μετά το γάμο σας, θα έχετε ακόμη πιο χαρούμενες στιγμές με παιδάκια, με αποφοιτήσεις, με σχολεία και χίλια δυο άλλα πιο ουσιώδη και σπουδαία.\nΌπως όλα, έτσι κι αυτό, είναι θέμα προτεραιοτήτων. Θέμα προσωπικό και σεβαστό. Δε θα αναγκάσω κανένα να αποδεχτεί το σκεπτικό μου. Εγώ είμαι εδώ για να ετοιμάσω ένα σχέδιο κοσμήματος, ένα μονόπετρο δαχτυλίδι οικονομικό ή πανάκριβο. Με διαμάντι ή ζαφείρι. Με ζιρκόν ή τοπάζ. Χρυσό ή ασημόχρυσο. Πάντα όμως με αίσθημα ευθύνης απέναντι στον πελάτη μου και ειδικότερα σε αυτές τις οικονομικές συγκυρίες.\nΜέχρι να τα ξαναπούμε, να είμαστε όλοι καλά!\nFacebook page & Portofolio: Andreas Mathios\nΑναρτήθηκε από Ανδρέας Μαθιός (Andreas_M) στις 8:44 π.μ. Δεν υπάρχουν σχόλια:\nΗ περίοδος που διανύουμε μέχρι και τα Χριστούγεννα, είναι αυτή κατά την οποία παραδοσιακά γίνονται οι περισσότερες κατασκευές μονόπετρων δαχτυλιδιών, καθώς οι προτάσεις γάμου... πέφτουν βροχή!\nΓια να μη σας κουράζω με τα ίδια και τα ίδια και να μιλήσουμε πρακτικά, κάθε πράξη πιστοποίησης μιας εργασίας, εφόσον θέλουμε να είμαστε σωστοί ως επαγγελματίες αλλά κι ως καταναλωτές, έχει ένα επιπλέον κόστος, καθώς διεξάγεται από ΑΝΕΞΑΡΤΗΤΟ ΦΟΡΕΑ κι όχι εντός της επιχείρησής μας. Οπότε αν κάποιος ζητήσει πιστοποίηση πέτρας, η πέτρα μας θα πάει σε ειδικό γεμωλόγο, ο οποίος θα βγάλει και τη γνωμάτευση, αμοιβόμενος από εσάς φυσικά για τη γνωμάτευση αυτή. Κάθε γνωμάτευση που δεν προέρχεται από τέτοια διαδικασία, ελέγχεται...\nΑ: Φυσικά! Έχω πελάτες που δεν έχω συναντήσει ποτέ κατ' ιδίαν ή που δεν έχω ακούσει τη φωνή τους. Η μοναδική μου έξτρα απαίτηση σε σχέση με τους εν Ελλάδι πελάτες είναι πως η αποστολή στη χώρα και πόλη διαμονής του θα γίνει μόνο με την εταιρία ταχυμεταφορών DHL. Αυτό δεν το επιζητώ επειδή έχω ποσοστά από την εταιρία, απλώς η εν λόγω courier είναι η μοναδική που ασφαλίζει στο σύνολο του ποσού το αντικείμενό μας, με την καταβολή ενός επιπλέον ποσού. Υπολογίζεται δηλαδή για ένα αντικείμενο περί των 1000 ευρώ, αποστολή με ασφάλιση γύρω στα 80 ευρώ με ΦΠΑ.\nΑναρτήθηκε από Ανδρέας Μαθιός (Andreas_M) στις 9:16 π.μ. Δεν υπάρχουν σχόλια:\nΤο μονόπετρο και η επιλογή του μοναδικού ενός!\nΣιγά σιγά, μπαίνουμε σε μια υπέροχη περίοδο κι από πλευράς καιρού, αλλά και γεγονότων: Γάμοι κι αρραβώνες κορυφώνονται από τώρα μέχρι και τα τέλη Σεπτέμβρη.\nΚαι φυσικά, γάμος ή αρραβώνας χωρίς μονόπετρο, αποτελεί ένα σπάνιο φαινόμενο. Καλώς ή κακώς, έτσι προστάζει το… «έθιμο».\nΜε την εμπειρία μου λοιπόν όλο αυτό το διάστημα στο πεδίο του custom made, custom crafted, του προσωποποιημένου, του μοναδικού μονόπετρου, θα ήθελα να σας παραθέσω μερικές συμβουλές, έτσι ώστε-είτε μου κάνετε την τιμή και με προτιμήσετε, είτε όχι-να ξέρετε τουλάχιστον τι να κοιτάτε, τι να προσέχετε και-βασικό-τι να ρωτάτε! Πάντα και μόνο με το σκεπτικό του να αγοράσετε κάτι που να σας ευχαριστεί.\nΕδώ, βάζω σαν κατακλειδα του προλόγου μου την εξής διαπίστωση: Ο άνδρας πελάτης μου, μετά την αγορά σπιτιού κι αυτοκινήτου, την ίδια προσοχή, αφοσίωση, μελέτη και αγωνία την αφιερώνει κατά την αναζήτηση του μονόπετρου που θα αγοράσει για την καλή του. Αντιλαμβανόμενος λοιπόν τη θέση και την ψυχολογία σας πλήρως, σας παραθέτω μερικές σκέψεις για το πως θα έπρεπε να αντιμετωπίζετε αυτήν τη σημαντική για εσάς αγορά, αλλά και τι μπορείτε να περιμένετε από έναν αργυροχρυσοχόο:\n1) Η συμπεριφορά είναι το παν. Καταλαβαίνω πως έχετε ακούσει ιστορίες σκοτεινές από φίλους και γνωστούς αναφορικά με τους «κακούς» εμπόρους του κλάδου μας, που σας πουλάνε ορείχαλκο για χρυσάφι και τζάμι για διαμάντι (Να λέμε και του στραβού το δίκιο, όμως, δεν είδα κανείς να ενίσταται όταν αυτό το τζάμι γράφει πάνω Swarovski…).\nΣίγουρα, όπως και σε κάθε κλάδο, έτσι και στο δικό μας, υπάρχουν σωστοί και μη επαγγελματίες. Δεν είναι όμως σωστό, η πρώτη κουβέντα ενός πελάτη να είναι «Σας ξέρω εγώ εσάς, υπερκοστολογείτε και κλέβετε» ή » με το κόσμημα θα μου δώσεις και πιστοποίηση, γιατί δε σου έχω εμπιστοσύνη». Σα δημιουργός, όταν εκτελώ μια παραγγελία, το κάνω με αγάπη και την καλύτερη διάθεση. Γίνομαι μέρος της ιστορίας σας, μέρος του «μυστικού» σας αλλά και της χαράς σας. Πόσο καλή διάθεση όμως να έχω αν κάποιος συμπεριφέρεται, ουσιαστικά, άξεστα χωρίς το παραμικρό δικαίωμα. Επιλέγετε ελεύθερα, στην ελεύθερη αγορά, με ποιον συναναστρέφεστε και συνδιαλέγεστε. Αν κάποιος δε μας κάνει, τότε καλώς, πάμε στον επόμενο χωρίς καμιά ηθική επιβάρυνση.\n2) Αν και ξέρω πως θα χάσω εδώ τους μισούς αναγνώστες μου, εγώ οφείλω να το πω: Όταν ψάχνετε στο διαδίκτυο δαχτυλίδια, να κοιτάτε ΜΟΝΟ αυτά που έχουν λεπτομερή περιγραφή. Οι 9/10 εικόνες που θα δείτε, ειδικά σε sites τύπου pinterest, θα είναι δαχτυλίδια με πέτρες τεράστιες, και φυσικά πανάκριβες, δίνοντάς σας μια τελείως επίπλαστη και βλαπτική εικόνα των μεγεθών που θέλετε/μπορείτε να αγοράσατε.\nΕπιλέξτε μια φόρμα ή περισσότερες φόρμες και γεωμετρίες δαχτυλιδιών και συζητήστε με τον αργυροχρυσοχόο που θα επιλέξετε να συνεργαστείτε το κατά πόσο μπορεί να προσαρμοστεί στα μέτρα σας μια δομή.\nΚαθημερινά, φίλοι πελάτες, μου δείχνουν φωτογραφίες με λευκόχρυσα μονόπετρα που βρήκαν στο διαδίκτυο. ΜΟυ λένε «Ανδρέα θέλω αυτό, στα 700 ευρώ maximum». Λέω οκ, φτιάχνω ένα πλαστικό πρωτότυπο ακριβώς στα μέτρα και τα σταθμά που συμφωνήσαμε-πράγμα το οποίο είναι αποκλειστικά δική μου υπηρεσία στην Αθήνα και παρέχεται δωρεάν στους πελάτες μου-κι όταν ο ενδιαφερόμενος το δει απαντά «Μα, είναι μικρότερο από αυτό που λέγαμε». Όχι, έχει γίνει απλώς αναγωγή στη δική σου πέτρα, σύμφωνα με το bugdet που εσύ μου έθεσες.\nΟπότε, επιλέγετε όπως είπαμε μια φόρμα και δείτε πόσο καλά μπορεί να αναχθεί στη δική σας οικονομική διάθεση. Εγώ μπορώ, όπως προανέφερα, δωρεάν, να σας ετοιμάσω κάθε φορά ένα πλαστικό ακριβές αντίγραφο του τι θα παραλάβετε σε μέταλλο, στα μεγέθη και στα μέτρα που θέλετε εσείς.\nΓια να έχετε και μια στοιχειώδη διαστασιακή άποψη, ένα διαμάντι 0.2 ct έχει διάμετρο-αν μιλάμε για στρογγυλό διαμάντι φυσικά-περί των 3.7 χιλιοστών. Ένα μισοκάρατο, περί των 5 χιλιοστών. Αυτή η μικρή φαινομενικά διαφορά στη διάμετρο, κοστολογικά απεικονείζεται με αλλαγήξ τάξης μεγέθους!\n3) Το «γκαραντί (guarantee ή πιο σωστά το warranty). Τι είναι αυτό; Αυτό είναι μια πράξη ταυτοποίησης και πιστοποίησης ενός κοσμήματος. Ότι δηλαδή, πράγματι, το μονόπετρό μας για παράδειγμα, είναι λευκόχρυσο Κ18 και φορά ένα διαμάντι 0.3ct VSI1 χρώματος H.\nΠολλοί, το ζητάτε επιτακτικά και σας ενδιαφέρει-κάκιστα-περιοσσότερο από το ίδιο το κόσμημα. Όταν το λάβετε, το κραδαίνετε ως λάβαρο πολεμικής νίκης και συμβόλαιο εντιμότητας. Αν σας πω εγώ λοιπόν, πως αυτό που έχετε στα χέρια σας οι 9/10 δεν είναι τίποτε άλλο από ένα όμορφο γραφιστικά χαρτάκι που απλά περιγράφει το τι κρατάτε, τι θα πείτε?\nΤο «γκαραντί» πρέπει να εκδίδεται ΑΠΟΚΛΕΙΣΤΙΚΑ από γεμωλόγους ή γενικά πιστοποιημένους οργανισμούς. Αυτό, αποτελεί μια επιπλέον υπηρεσία που πλην συγκλονιστικών εξαιρέσεων, δεν παρέχεται από τα ίδια τα εμπορικά καταστήματα, καθώς αυτά δεν έχουν στο ανθρώπινο δυναμικό τους μόνιμο γεμωλόγο και πιστοποιημένο εκτιμητή.\nΑν, λοιπόν, το warranty δεν είναι από πιστοποιημένο οργανισμό, με σφραγίδα του οργανισμού ή υπογραφή, σφραγίδα κι αριθμό μητρώου του γεμωλόγου, έχετε στα χέρια σας ένα απλό χαρτί παραγγελίας. Αυτό φυσικά, δε σημαίνει ότι ο κοσμηματοπώλης σας έκλεψε. Στις περισσότερες περιπτώσεις, αυτό που αναγράφεται, αυτό και είναι στην αλήθεια. Απλώς, δεν είναι το σωστό, το ουσιαστικό, το τυπικό warranty. Αυτό το αντιλαμβάνεστε, τέλος, κι από το ότι δε σας ζητήθηκαν χρήματα για την πιστοποίηση…\n4) «Θα έρθω την Τετάρτη, φέρε μου και 5 πέτρες να διαλέξω ποια θα πάρω». Καλό marketing tool, το κάνω κι εγώ για να δημιουργήσω ένα κλίμα αμοιβαίας εμπιστοσύνης με τον πελάτη μου, αλλά δεν έχει κι ιδιαίτερη αξία, μεταξύ μας. Όπως εγώ δε μπορώ να ξέρω τη δουλείας σας, έτσι κι εσείς δε θα ξέρετε που κοιτάμε μια πέτρα για να δούμε την ποιότητά της. Η γεμωλογία είναι ολόκληρη επιστήμη και δε μπορεί να γίνει αντιληπτή και κατανοητή από όλους, κι ειδικά μέσα σε 5 λεπτά. Οπότε, αν θέλετε μια πλήρη γνωμάτευση της πέτρας σας, να παραγγέλνετε κάθε φορά ένα πιστοποιημένο warranty.\nΑυτή η κίνηση έχει λογική κι ισχύ μόνο σε χρωματιστές πέτρες πχ ζαφείρια, ρουμπίνια κλπ κι αυτό γιατί κάθε πέτρα έχει το δικό της χρώμα, τις δικές τις «σκιές» κλπ, πράγμα που συνιστά επιλογή βάσει γούστου του πελάτη κι όχι απαραίτητα ποιοτικό κριτήριο.\n5) «Είμαι αυθόρμητος και θέλω να κάνω αύριο πρόταση». Καλό και συνάμα γρήγορο αποτέλεσμα δεν υπάρχει, ή μπορεί και να υπάρχει, απλώς δε θα το πάρει κάποιος από εμένα, με ότι αυτό σημαίνει.\n6) Αλλαγές και διορθώσεις: Όλα τα μονόπετρα που έχω φτιάξει από το Δεκέμβρη και μετά, πλην ενός, ήταν αντικείμενα πρότασης-έκπληξης. Πολλές φορές, ήταν αδύνατο να πάρουμε σωστή μέτρηση από τη νύφη, με συνέπεια να πέφτουμε έξω λίγο. Σχεδόν σε όλα τα μονόπετρα, τα νούμερα και τα μεγέθη τροποποιούνται άνετα, ανέξοδα σχεδόν και γρήγορα, οπότε, αν και καλό να έχουμε πάρει σωστά μέτρα, δεν έγινε και τίποτε εάν δεν.\n7) Και πόσο κοστίζει ένα τέτοιο δώρο: Στο δικό μου εργαστήριο δε μεσολαβεί χονδρέμπορος ή εμπορικό κατάστημα, οπότε εκ πρωιμίου είμαι φθηνότερος από τα προαναφερθέντα. Από κει και πέρα, επειδή μιλάμε για ένα μοναδικό, custom made αντικείμενο, το κόστος συνίσταται στις ώρες που θα δαπανήσουμε για το σχεδιασσμό, τα προσχέδια, τα φωτορεαλιστικά σύνολα που θα σας αποστείλουμε για να αποφασίσετε μόνοι σας τα χρώματα που θα χρησιμοποιήσουμε σε μέταλλα και πέτρες και φυσικά, στο κόστος των υλικών και της εργασίας.\nΈνα αξιοπρεπέστατο μονόπετρο με διαμάντι λοιπόν περί του 0.2ct σε πολύ καλό χρώμα και καθαρότητα, μπορεί να ξεκινά κι από τα 400-450 ευρώ. Σε αυτή την τιμή, κάποιος μπορεί να πάρει ένα μισοκάρατο καλής ποιότητας ζαφείρι με Κ18 λευκόχρυσο και οι συνδυασμοί δε τελειώνουν ποτέ.\nΑυτά προς το παρόν, μη διστάσετε να με καλέσετε στα 210 77 84 045 και 6937 21 76 47, καθημερινά 10.00-18.00, στο andreas.mathios@gmail.com και το https://www.facebook.com/pages/Andreas-Mathios/455312867840928 για οτιδήποτε χρειαστείτε σχετικά με το μονόπετρο.\nΕίμαι σίγουρος πως θα είναι για εσάς μια εποικοδομιτική και ενημερωτική τουλάχιστον συνάντηση.\nΑναρτήθηκε από Ανδρέας Μαθιός (Andreas_M) στις 6:42 π.μ. Δεν υπάρχουν σχόλια:


Μαγνήσιο, το πολύτιμο μέταλλο! - LIFETREE\nΜαγνήσιο, το πολύτιμο μέταλλο!\nΤο μαγνήσιο (Mg) είναι ένα μέταλλο που συμμετέχει σχεδόν σε κάθε διαδικασία στο σώμα σας, από τη χαλάρωση των μυών και τη σωστή κίνηση τους έως την επεξεργασία ορμονών. Μετά το ασβέστιο είναι το δεύτερο μέταλλο με την υψηλότερη περιεκτικότητα στο σώμα μας. Κλινικά χρησιμοποιείται για τη θεραπεία μυϊκών κραμπών, συνδρόμου ανήσυχων ποδιών, υψηλής αρτηριακής πίεσης, δυσκοιλιότητας και χρόνιου στρες.\nΤο μαγνήσιο είναι σχεδόν παντού – είναι το τέταρτο πιο άφθονο στοιχείο στη γη ως σύνολο και το ένατο στο σύμπαν συνολικά! Το σώμα μας δεν έχει τη δυνατότητα να παράγει μαγνήσιο και η περιεκτικότητα των τροφών (λόγω χαμηλής ποιότητας) όλο και μικραίνει. Έτσι στις περισσότερες περιπτώσεις συστήνεται ένα συμπλήρωμα μαγνησίου, το οποίο είναι απαραίτητο να λαμβάνεται καθημερινά μέσω της διατροφής.\nΒρείτε όλα τα προϊόντα Μαγνησίου ΕΔΩ!\nΤο κεφάλαιο “Μαγνήσιο” μας έχει απασχολήσει αρκετά και μέσα από τα άρθρα μας μπορείτε να ενημερωθείτε και να βρείτε ποιο μαγνήσιο ταιριάζει στις ανάγκες σας.\n• Μαγνήσιο. Πόσο χρειάζομαι;\nΤι είναι το μαγνήσιο, πόσο χρειάζομαι, ποια η συνιστώμενη ημερήσια δόση ανάλογα με την ηλικία μας;\n• Μαγνήσιο. Πως να επιλέξετε το κατάλληλο για εσάς!\nΠοιο να επιλέξουμε ανάμεσα σε τόσα που κυκλοφορούν; Ο παρακάτω οδηγός αυτός θα σας βοηθήσει να αποφασίσετε.\n• Ασβέστιο, βιταμίνη D, βιταμίνη Κ2 και μαγνήσιο!\nΠώς συνδέονται όλες αυτές οι βιταμίνες; Γιατί είναι σημαντικό να τις λαμβάνουμε παράλληλα;\nΒρείτε όλα τα συμπληρώματα Μαγνησίου ΕΔΩ!\n** Το μαγνήσιο πρέπει να λαμβάνεται μόνο με ιατρική συνταγή σε περιπτώσεις νεφρικής ή καρδιαγγειακής νόσου. Η βιοδιαθεσιμότητα του αυξάνεται με την ταυτόχρονη πρόσληψη βιταμίνης D, ενώ μειώνεται με την πρόσληψη φυτικών ινών. Τα διουρητικά, τα αντιβιοτικά και το αλκοόλ αυξάνουν την αποβολή του από τον οργανισμό. Η λήψη του κατά την εγκυμοσύνη και το θηλασμό είναι ασφαλής με ιατρική παρακολούθηση.\n22.10.2021 ΤΕΛΕΥΤΑΙΑ ΝΕΑ\n30.11.2021 ΤΕΛΕΥΤΑΙΑ ΝΕΑ\nΣοκολάτες γάλακτος χωρίς ζάχαρη, γλουτένη και σόγια!


Ο Κουτσούμπας για το ενδεχόμενο συνεργασίας ΚΚΕ - ΣΥΡΙΖΑ - Newpost.gr\nΤα 40αρια επέστρεψαν και έφεραν μαζί τους σκόνη του Newsroom Δημοσίευση 19 Νοεμβρίου 2014, 16:01 / Ανανεώθηκε 19 Νοεμβρίου 2014, 16:02 Ο Κουτσούμπας αποκλείει το ενδεχόμενο συνεργασίας ΚΚΕ - ΣΥΡΙΖΑ\nAπέκλεισε κατηγορηματικά οποιοδήποτε ενδεχόμενο συνεργασίας με τον ΣΥΡΙΖΑ, ο γγ της ΚΕ του ΚΚΕ Δημήτρης Κουτσούμπας.\nΜιλώντας στον ραδιοφωνικό σταθμό «Παραπολιτικά 90,1», ο κ. Κουτσούμπας δήλωσε πως «δεν υπάρχει καμία προϋπόθεση ταύτισης, ούτε στα μεγάλα ούτε στα μικρά. Δεν μπορέσαμε να συμφωνήσουμε ούτε στα 751 ευρώ για τον κατώτατο μισθό».\nΓια όσα συμβαίνουν σήμερα με την τρόικα, ο κ. Κουτσούμπας είπε πως «είναι επανάληψη του ίδιου σίριαλ, το οποίο βλέπουμε πέντε χρόνια τώρα. Οι πιέσεις, οι υποχωρήσεις και οι λεονταρισμοί δίνουν και παίρνουν, αλλά στο τέλος ο λαός θα πληρώσει πάλι το μάρμαρο».\nΕξάλλου, εκτίμησε πως «μάλλον τον Μάρτιο θα πάμε σε εκλογές, γιατί δεν φαίνεται να συγκεντρώνονται οι 180 βουλευτές για την προεδρική εκλογή».\nΣχετικά με τα περί ενδεχόμενης συνάντησης Σαμαρά- Τσίπρα, ο γ.γ. της ΚΕ του ΚΚΕ, είπε:\n«Δεν βλέπω γιατί δεν μπορεί να γίνει μια συζήτηση ανάμεσα σε Σαμαρά και Τσίπρα, καθώς οι διαφορές ανάμεσά τους έχουν περιοριστεί πολύ. ΝΔ και ΣΥΡΙΖΑ ακολουθούν δύο διαφορετικά μονοπάτια, μόνο που το μονοπάτι της ΝΔ μάς οδηγεί κατευθείαν στον γκρεμό, ενώ το μονοπάτι του ΣΥΡΙΖΑ μας οδηγεί στον γειτονικό βάλτο και αυτό είναι ακόμη πιο επικίνδυνο».\nΑκόμη, σημείωσε ότι «η θέση του ΚΚΕ είναι η μόνη ρεαλιστική προς όφελος του λαού. Όλα τα άλλα, αποδείχθηκαν ότι είναι σε δρόμο καταστροφικό για τα λαϊκά στρώματα. Η πολιτική που μας οδήγησε ως εδώ έχει όνομα και αυτό είναι καπιταλισμός».\nΤέλος προανήγγειλε «άνοιγμα» στα ψηφοδέλτια του κόμματος, λέγοντας ότι θα υπάρχουν και μη κομματικά στελέχη, αλλά, όπως πρόσθεσε θα είναι «άνθρωποι οι οποίοι είναι μέσα στους αγώνες και δεν ήρθαν έτσι ως αλεξιπτωτιστές για να βρουν τη βουλευτική θεσούλα».


Σμήγμα: το Νο1 πρόβλημα του λιπαρού δέρματος με τάση για ακμή | BIODERMA\nΤα άτομα με μεικτό ή λιπαρό δέρμα έχουν προβλήματα με την ποσότητα και την ποιότητα του σμήγματος, πράγμα που σημαίνει ότι το δέρμα τους είναι πιο πιθανό να έχει σπυράκια και άλλες ατέλειες. Αλλά οι ατέλειες μπορούν επίσης να συνδεθούν με άλλες ασθένειες όπως το έκζεμα, για παράδειγμα, που τις καθιστούν πιο δύσκολες στη θεραπεία. Τέλος, η ακμή είναι πολύ συχνή κατά την εφηβεία, επηρεάζοντας το 80% των νέων. Αλλά μπορεί επίσης να επηρεάσει και ενήλικες, τόσο τους άνδρες όσο και τις γυναίκες, λαμβάνοντας άλλες συγκεκριμένες μορφές σε αυτήν την περίπτωση. Οι ψυχολογικές επιπτώσεις είναι συχνά σημαντικές και είναι απαραίτητη η σωστή διαχείριση, ειδικά όταν η ακμή εξαφανίζεται με την κατάλληλη θεραπεία στις περισσότερες περιπτώσεις.\nΤι χαρακτηρίζει ένα λιπαρό ή μικτό δέρμα;\nΤο λιπαρό δέρμα έχει γενικά παχύτερη υφή, διασταλμένους πόρους και θαμπή, λιπαρή και λαμπερή εμφάνιση. Αυτή η εμφάνιση οφείλεται σε υπερβολικό σμήγμα, το οποίο προάγει την εμφάνιση δερματικών ατελειών όπως «μαύρα στίγματα» και «σπυράκια».\nΣτο μικτό δέρμα, οι ατέλειες συνήθως βρίσκονται στη ζώνη Τ: στο μέτωπο, τη μύτη και το πηγούνι. Στο υπόλοιπο πρόσωπο και το σώμα μπορεί να έχουν κανονικό ή ακόμη και ξηρό δέρμα. Το μικτό δέρμα είναι ανισόρροπο και εύκολα μπορεί να υποστεί ζημιές.\nΗ ακμή είναι μια φλεγμονώδης κατάσταση του δέρματος που επηρεάζει το ωοθυλάκιο του πιλο-σμηγματογόνου. Τρεις σχετικοί παράγοντες είναι υπεύθυνοι για την ακμή:\nΥπερσμηγματόρροια πρόκειται για υπερβολική παραγωγή σμήγματος που οφείλεται σε ορμονική δραστηριότητα που ενεργοποιείται κατά την εφηβεία. Το δέρμα γίνεται λιπαρό και με γυαλάδα. Επιπλέον, υπάρχει ο κίνδυνος μιας ποιοτικής ανωμαλίας σμήγματος, που σημαίνει ότι η σύνθεση του σμήγματος διαφέρει από εκείνη του υγιούς σμήγματος. Είναι παχύτερο και έχει πιο δύσκολο χρόνο να ρέει έξω από το θυλάκιο, γεγονός που αυξάνει τον κίνδυνο να σχηματίζονται φαγέσωρες.\nΥπερκερατινοποίηση ο υπερβολικός πολλαπλασιασμός των κυττάρων του δέρματος στον τοίχο του αγωγού των θυλάκων φράζει τον πόρο και εμποδίζει την εκκένωση του σμήγματος. Αυτό προκαλεί την εμφάνιση φαγεσώρων , μικροί μώλωπες στο δέρμα που έχουν είτε το χρώμα του δέρματος (κλειστός φαγέσωρας ή μικροκύστη), κάνοντας το δέρμα να φαίνεται κοκκώδες. ή να έχει ένα μαύρο κέντρο (ανοιχτός φαγέσωρας) που υποδεικνύει ότι η μελανίνη (χρωστική του δέρματος) υπάρχει στην επιφάνεια του φαγέσωρα.\nΒακτηριακός πολλαπλασιασμός το σμήγμα είναι ένα ιδανικό θρεπτικό μέσο για ορισμένα βακτήρια, ιδιαίτερα το Propionibacterium acnes το οποίο υπάρχει φυσικά σε όλους, αλλά σε περιπτώσεις ακμής θα πολλαπλασιαστεί στο ωοθυλάκιο του πιλο-σμηγματογόνου και θα προκαλέσει φλεγμονή. Στη συνέχεια, ο φαγέσωρας μετατρέπεται σε ένα επίπονο κόκκινο σπυράκι που ονομάζεται βλατίδα (φλεγμονώδης αλλοίωση).\nΠοιοι είναι οι διάφοροι τύποι κηλίδων του δέρματος;\nΗ ακμή έχει διάφορους τύπους αλλοιώσεων, συχνά με αυξημένη σμηγματορροία (που ονομάζεται Υπερσμηγματόρροια).\nΦαγεσωρικές αλλοιώσεις: Κλειστοί φαγέσωρες ή μικροκύστες,\nΑνοιχτοί φαγέσωρες ή «σπυράκια» και μερικές φορές μεγαλύτερες κύστεις (πάνω από 5 χιλιοστά) που ονομάζονται μακροκυστές.\nΦλεγμονώδεις αλλοιώσεις: Φλεγμονώδεις αλλοιώσεις: βλατίδες, φλύκταινες και οζίδια εξαιτίας φλεγμονώδους αλλοίωσης.\nΟυλές από πιθανές αλλοιώσεις: Υπερχρωματισμένες κηλίδες δευτερεύων της φλεγμονής στην ελιά ή στο μαύρο δέρμα.\nΣε σπάνιες περιπτώσεις, η ακμή μπορεί να επηρεάσει τα νεογέννητα - λόγω των ανδρογόνων ορμονών της μητέρας - ή μεγαλύτερα βρέφη. Η ακμή είναι μια εφηβική δερματοπάθεια. Παίρνει μια πολυμορφική πτυχή που συνδυάζει τους διαφορετικούς τύπους αλλοιώσεων.\nΗ πάθηση αρχίζει γενικά γύρω στις ηλικίες 12 έως 14 ετών και επηρεάζει τις λιπαρότερες περιοχές του δέρματος, όπως το πρόσωπο, και συχνά το στήθος και την πλάτη σε μεταβλητό βαθμό. Η ακμή προκαλείται από μια ανισορροπία στις ορμονικές εκκρίσεις κατά την εφηβεία.\nΣτις γυναίκες, ιδιαίτερα μετά την ηλικία των 30 ετών, η ακμή εμφανίζεται περισσότερο στο κάτω πρόσωπο (σαγόνι) και στο λαιμό. Υπάρχει συχνά ένα ορμονικό συστατικό που προστίθεται στις παραδοσιακές αιτίες της ακμής.\nΤι διαφέρει στην γυναικεία ακμή;\nΟι παράγοντες που προάγουν την εμφάνιση της ακμής στην ενηλικίωση είναι:\nκατάλληλα καλλυντικά ήλιος, δίαιτα κ.λπ. Το κάπνισμα προωθεί επίσης αυτό το φαινόμενο: πάνω από το 41% των καπνιστών έχουν ακμή έναντι 9% των μη καπνιστών.\nΤέλος, ορισμένες ορισμένες φαρμακευτικές θεραπείες όπως αντισυλληπτικά, ορμόνες και αντικαταθλιπτικά μπορεί να προκαλέσουν σπυράκια και άλλες κηλίδες.\nΣε αντίθεση με το δέρμα ενός εφήβου, το δέρμα μιας ενήλικης γυναίκας είναι λιγότερο σμηγματορροϊκό, πράγμα που σημαίνει ότι παράγει λιγότερο σμήγμα. Οι ατέλειες βρίσκονται κυρίως στο κάτω πρόσωπο (πηγούνι, λαιμός και κάτω γνάθος). Είναι χρόνιες και επαναλαμβανόμενες φλεγμονές (σπυράκια) και φαγέσωρες (μαύρα στίγματα).\nΓια να διορθώσετε αυτά τα δερματικά προβλήματα, είναι απαραίτητο να χρησιμοποιήσετε κατάλληλες θεραπείες, οι οποίες δεν είναι ίδιες με αυτές που χρησιμοποιούνται για την εφηβική ακμή.\nΠροβλήματα με ατέλειες δέρματος:\n50% των γυναικών άνω των 25 ετών έχουν προβλήματα με τις δερματικές κηλίδες.\nΤο 40% αυτών των γυναικών δεν είχαν ακμή κατά την εφηβεία.\nΑκολουθήστε αυστηρά τη θεραπεία\nΟι θεραπείες ακμής δεν λειτουργούν την πρώτη φορά που εφαρμόζονται, οπότε πρέπει να είστε υπομονετικοί. Ωστόσο, θα δείτε τα αποτελέσματα αρκετά γρήγορα εάν ακολουθείτε το πρόγραμμά σας καθημερινά: καθαρισμός προσαρμοσμένος στο δέρμα με τάση ακμής + φαρμακευτική θεραπεία πρωί και βράδυ. Ανάλογα με το άτομο και τον τύπο της ακμής, γενικά παρατηρείται απότομη βελτίωση μετά από 4 έως 6 εβδομάδες.\nΕίναι αλήθεια ότι μπορεί να κάνει ξηρές τις κηλίδες σας και να κρύψει τις ατέλειές σας μέσω μαυρίσματος, κάνοντας το δέρμα σας να φαίνεται καθαρότερο και πιο λείο. Αλλά θα ενισχύσει τις ατέλειές σας (ή φαγέσωρες) αργότερα αυξάνοντας το πάχος του κεράτινου στρώματος το οποίο προάγει τη διατήρηση των κυττάρων και του σμήγματος στο πιλο-σμηγματογόνο θυλάκιο. Αυτή η αύξηση του αριθμού των φαγεσώρων προκαλεί αναπόφευκτα σημαντικές εκρήξεις ατελειών μόλις εξασθενίσει το μαύρισμα. Για να αποφύγετε αυτό το μεταβατικό φαινόμενο και την εμφάνιση δυσάρεστων εκπλήξεων όταν τελειώσουν οι διακοπές σας, προστατέψτε το δέρμα σας με ένα συγκεκριμένο προϊόν φωτοπροστασίας SPF 30. Επιλέξτε μη λιπαρά σπρέι ή ρευστές υφές για λιπαρό ή επιρρεπές στην ακμή δέρμα.\nΜην αγγίζετε τις ατέλειές σας\nΌσο περισσότερο αγγίζετε τις κηλίδες, τόσο περισσότερο θα επιδεινώσετε τη φλεγμονή (αύξηση του αριθμού και του μεγέθους των σπυριών), τόσο πιθανότερο είναι αυτά τα σημεία να γίνουν φλυκταινώδη (σπυράκια με πύον) και τόσο μεγαλύτερος είναι ο κίνδυνος εμφάνισης ουλών. "\nΦροντίστε να χρησιμοποιήσετε μη επιθετικά προϊόντα καθαρισμού που δεν απογυμνώνουν το δέρμα ή δεν αλλοιώνουν τα λιπίδια στο υδρολιπιδικό φιλμ ή στο κεράτινο στρώμα. Μπορείτε να χρησιμοποιήσετε απολέπιση, αλλά μόνο εάν δεν χρησιμοποιείτε μια σχετική φαρμακευτική αγωγή, η οποία γενικά έχει ήδη απολέπιση του δέρματος.\nΤα μικκυλιακά νερά λειτουργούν πολύ καλά για τον καθαρισμό του λιπαρού δέρματος. Η απομάκρυνση του μακιγιάζ ή του καθαρισμού του δέρματος κάθε βράδυ είναι απαραίτητη, ακόμα και αν δεν φοράτε μακιγιάζ. Αυτό απομακρύνει τα σωματίδια ρύπων, τους ρύπους και όλα τα είδη άλλων υπολειμμάτων που καθίστανται στο δέρμα όλη την ημέρα\nΜία έως δύο φορές την ημέρα, εφαρμόστε απαλά μια στοχευμένη θεραπεία στις ατέλειές σας, χρησιμοποιώντας ένα προϊόν από μια σειρά δερμο-καλλυντικών που δημιουργήθηκε για λιπαρό, επιρρεπές στις ατέλειες δέρμα. Εάν χρησιμοποιείτε φαρμακευτικό προϊόν που σας έχει συνταγογραφήσει ο γιατρός σας, εφαρμόστε τακτικά σύμφωνα με τις οδηγίες.\nΕάν λαμβάνετε τοπική ή στοματική δερματολογική θεραπεία που στεγνώνει το δέρμα σας, θα πρέπει να εφαρμόζετε μια συμπληρωματική θεραπεία προσαρμοσμένη σε μικτά ή λιπαρά δέρματα σε καθημερινή βάση για να ενυδατώνετε το δέρμα και τα χείλη σας. Οι μη φαγεσωρογόνοι διορθωτές, οι κρέμες BB και τα foundqtions μπορούν επίσης να σας βοηθήσουν να κρύψετε τις ατέλειες.


Το φυτό του καφέ\nΤο φυτό του καφέ είναι στην πραγματικότητα δένδρο. Σε πλήρη ανάπτυξη είναι ψηλό σα δένδρο και επειδή αυτό δυσκολεύει τη συγκομιδή των καρπών του (μοιάζουν σα μικρά κεράσια) τα καφεόδενδρα κλαδεύονται και διατηρούνται σε ύψος παρόμοια με αυτό των θάμνων. Ένα καφεόδενδρο σε πλήρη ανάπτυξη 2-3 μέτρων έχει ετήσια καρποφορία 5-8 κιλά όμως η τελική απόδοση σε κόκκους καφέ είναι 1-2 κιλά. Τα καφεόδενδρα χρειάζονται χρόνο για να μεγαλώσουν. Όταν φτάσουν την ηλικία των 6 με 8 χρόνων έχουμε και τη βέλτιστη καρποφορία τους.\nΠαράλληλα με την καφεΐνη, που επηρεάζει τη γεύση του καφέ, ο κόκκος του καφέ περιέχει και άλλα στοιχεία όπως: υδατάνθρακες, οξέα, έλαια, νερό, ανόργανα άλατα, άλλα ιχνοστοιχεία και περίπου 800γρ αρωματικές ουσίες(περίπου 0,1%). Ο ωμός κόκκος καφέ δεν έχει άρωμα και γεύση. Η επεξεργασία του κόκκου (καβούρδισμα) διαμορφώνει τόσο το άρωμα όσο και τη γεύση του.\nΤο ιδανικό κλίμα\nΤα καφεόδενδρα είναι ευαίσθητα και ευδοκιμούν σε ειδικές κλιματολογικές συνθήκες. Χρειάζονται πολύ φως, ζέστη, και επίσης συχνή βροχή για να αναπτυχθούν. Ο πολύ ήλιος είναι επιβλαβής και ο πάγος μπορεί να καταστρέψει όλη την καλλιέργεια. Επίσης, τα καφεόδενδρα επηρεάζονται αρνητικά σε θερμοκρασίες χαμηλότερες των 10ο C. Ως εκ τούτου οι ποικιλίες καφέ που ευδοκιμούν σε χώρες όπως η Βραζιλία, η Κένυα, ή η Ινδίες είναι διαφορετικές.\nΨηλά ψηλά και μακριά\nΑν το ζητούμενο είναι η άριστη ποιότητα καρπού τότε πρέπει να την αναζητήσουμε στα ψηλά. Οι φυτείες καφέ που είναι σε υψόμετρο μεταξύ 900 και 1500 μέτρων είναι συνήθως αδιάβατες, τα καφεόδενδρα αναπτύσσονται με αργό ρυθμό και η συγκομιδή τους είναι δύσκολη. Σε αυτά τα υψόμετρα οι θερμοκρασίες είναι χαμηλότερες και ο χρόνος ωρίμανσης του καρπού επιμηκύνεται. Αυτές ακριβώς οι συνθήκες κρύβουν και το μυστικό της άριστης ποιότητας του καφέ. Οι καλλιέργειες σε υψίπεδα κάνουν τη διαφορά και αυτή η διαφορά προσδίδει τη ξεχωριστή γεύση στον καφέ.


Crete Weather: Μαρτίου 2010\nΟ έκτος ονλάην σταθμός στο νομό Χανίων είναι από σήμερα σε λειτουργία μαζί με ζωντανή εικόνα από κάμερα.\nΟ σταθμός στήθηκε στην περιοχή της μεγάλης παραλίας της Φαλάσαρνας στην Κίσσαμο.\nΕυχαριστούμε θερμά το Αστεροσκοπείο Αθηνών για την αγορά του σταθμού, τον Εμμ. Λέκκα για την εγκατάστασή του και το ξενοδοχείο Πανόραμα για τη φιλοξενία του.\nΕνημερώθηκε η ενότητα "Ο καιρός τώρα.." και πλέον οι σταθμοί εμφανίζονται με αλφαβητική σειρά για περισσότερη ευκολία.\nΑναρτήθηκε από Leandros στις 7:05 μ.μ. 2 σχόλια:\nΧωρίς πολλά λόγια... εικόνες από Λιμάνι και ακτή Καρτερού χθες 15/3/2010:\nΟ Μάρτης, ακόμα και με μικρή υποστήριξη στην ατμοσφαιρική κυκλοφορία, μπορεί να δώσει όμορφα καιρικά φαινόμενα, όπως τα απογευματινά-βραδυνά στο Ηράκλειο.\nΕπιτέλους ο διαυγής ουρανός με τα όμορφα νέφη χωρίς σκόνες αλλά και περιττές υγρασίες...\nΚαι δύο φωτογραφίες με αστάθεια από το λιμάνι Χανίων:\nΑναρτήθηκε από dretos στις 12:09 μ.μ. Δεν υπάρχουν σχόλια:\nΑναρτήθηκε από dretos στις 2:05 μ.μ. 4 σχόλια:\nΦωτογραφίες του Απόστολου Τριχά (ΜΦΙΚ) από τις κορυφές του Γιούχτα κοιτάζοντας κάτω...\nΔύο "πανοράματα" δυτικά και ανατολικά της κορυφής:\nΚαι η κορυφή:\nΚαι τέσσερις εικόνες του Κωστή από Αμμουδάρα: Οι υπόλοιπες από τον γράφοντα με όψεις στο λιμάνι Ηρακλείου:\nΜην είδατε τη νήσο Δία;;\nΛιμάνι Ηρακλείου από ακτή Αλικαρνασού:\nΦορτέτσα από το Πανεπιστήμιο Κρήτης (Κνωσού):\nΣκόνη, όλα μες στη σκόνη... για 15η αν δεν κάνω λάθος φορά από το Νοέμβρη του 2009. Για 11η φορά μες στο 2010. Θα ακολουθήσουν και άλλα τέτοια; Το πιθανότερο σύντομα ναι!\nΑλλά υπάρχουν ελπίδες για ουσιαστική αλλαγή προς το ψυχρότερο και με περισσότερο υετό από την ερχόμενη Δευτέρα...\nΑναρτήθηκε από dretos στις 7:37 μ.μ. Δεν υπάρχουν σχόλια:\n…..και μία κρητική ορχιδέα(;).\nΨάχνουν για λίγες σταγόνες.\nΕίναι … ολιγαρκείς.\nΠροσαρμοσμένες στις δύσκολες εποχές.\nΑναρτήθηκε από ΠΑγιαυλάς ΝΙΚΟΣ στις 8:34 μ.μ. 1 σχόλιο:\nΑναρτήθηκε από Leandros στις 10:50 μ.μ. 2 σχόλια:\nΑναρτήθηκε από Παναγιωτης Λουπασης στις 12:41 π.μ. 5 σχόλια:


FUTURO™ Επιστραγαλίδα Ισχυρής Σταθεροποίησης, Ρυθμιζόμενη\n3M ID 7100204650\nΒοηθάει στη σταθεροποίηση και στήριξη δύσκαμπτου, καταπονημένου ή τραυματισμένου αστραγάλου\nΙδανική για: Παροχή στήριξης σε κοινούς τραυματισμούς, όπως διαστρέμματα ή θλάσεις\nΕνισχυμένα πλευρικά στηρίγματα, που βοηθούν στην αποφυγή στραμπουληγμάτων και νέων τραυματισμών\nΡυθμιζόμενη συμπίεση, για προσαρμοζόμενη εφαρμογή\nΙμάντες αστραγάλου, που ανασηκώνουν και στηρίζουν την καμάρα του ποδιού\nΕφαρμόζει εύκολα μέσα στο παπούτσι\nΣχεδιασμένη για να παρέχει δύναμη, προστασία και σταθερή στήριξη σε δύσκαμπτους, αδύναμους ή τραυματισμένους αστραγάλους. Ενισχυμένα πλευρικά στηρίγματα που βοηθούν στον περιορισμό της πλευρικής κίνησης.\nΟρισμένες φορές, το μόνο που χρειάζεστε για να παραμείνετε στο παιχνίδι είναι λίγη στήριξη. Η στιβαρή κατασκευή με σταθερούς πλευρικούς σταθεροποιητές που έχει η FUTURO™ Επιστραγαλίδα Ισχυρής Σταθεροποίησης, παρέχει τη στήριξη και τη σταθερότητα που χρειάζεστε για να διατηρήσετε το ανταγωνιστικό πλεονέκτημα στο γήπεδο και το γυμναστήριο. Οι ρυθμιζόμενοι ιμάντες σας δίνουν τη δυνατότητα να επιτύχετε προσαρμοσμένη εφαρμογή και τα αναπνέοντα υλικά επιτρέπουν τη ροή του αέρα. Βασιστείτε στην FUTURO™ Επιστραγαλίδα Ισχυρής Σταθεροποίησης για να έχετε στήριξη, ενώ κάνετε αυτό που σας αρέσει.\n1. Ανοίξτε το σύστημα περίδεσης και τοποθετήστε το πόδι μέσα στον νάρθηκα. Κλείστε τον επάνω ιμάντα διασφαλίζοντας την σωστή εφαρμογή. Η εφαρμογή θα πρέπει να είναι σταθερή αλλά να μη δημιουργεί δυσφορία.\n2. Τραβήξτε τον αριστερό ιμάντα στο επάνω μέρος του ποδιού, ασφαλίζοντάς τον στην αντίθετη πλευρά του νάρθηκα.\n3. Ακολουθήστε την ίδια διαδικασία για τον δεξί ιμάντα. Ρυθμίστε και τους δύο ιμάντες, ώστε το σημείο γύρο από το κάτω μέρος του ποδιού να είναι σταθερό αλλά να μην προκαλεί δυσφορία.


Γνωρίστε τον ταλαντούχο Mc Yinka!\n314 online · 209.040 μέλη\nΌσα δεν γνωρίζατε για τον έγχρωμο Mc με το έντονο επικοινωνιακό χάρισμα. Όντας ένας από τους ελάχιστους αλλά αξιόλογους εκπροσώπους της indie μουσικής στην Ελλάδα ο Mc Yinka ή κατά κόσμον Μανώλης Αφολάνιο κατάφερε να γίνει ευρύτερα γνωστός\nμέσα από τις συνεργασίες του με τον Φίλιππο Πλιάτσικα. Η αρχή έγινε με το κομμάτι "Ποιος έχει λόγο στην αγάπη" που γνώρισε τεράστια επιτυχία και ακολούθησαν μετά απ'αυτό συνεργασίες μαζί του τόσο δισκογραφικά όσο και σε συναυλίες!\nΓεννημένος και μεγαλωμένος στην Αθήνα ξεκίνησε από μικρή ηλικία να ασχολείται με τη μουσική συμμετέχοντας σε διάφορα συγκροτήματα πολλά τραγούδια για τα οποία έγραφε και ο ίδιος ενώ για μικρό χρονικό διάστημα ασχολήθηκε και με την υποκριτική. Έχει ήδη λάβει μέρος σε αρκετά μουσικά φεστιβάλ και έχει πραγματοποιήσει μεγάλο αριθμό εμφανίσεων ανά την Ελλάδα παρουσιάζοντας έτσι δικά του κομμάτια που κέρδισαν το κοινό με το ιδιαίτερο στυλ τους που συνδυάζει Reggae, Funk, Hip-Hop αλλά και r'n'b στοιχεία!\nΣτις αρχές του καλοκαιριού κυκλοφόρησε το πρώτο προσωπικό του album με τίτλο "ΛΑΝΑ" από την MELYDRO/EMI από το οποίο ξεχώρισε ήδη το κομμάτι "Tαξίδεψέ με". Παράλληλα είχαμε την ευκαιρία να τον ακούσουμε live σε συναυλίες σ'ολόκληρη τη χωρά στο πλευρό του Φίλιππου Πλιάτσικα και του Μύρωνα Στρατή ξεσηκώνοντας τους παρευρισκόμενους με την χαρακτηριστική χροιά και τους διαφορετικούς ήχους του!\nPicos Apicos & the Pina Coladas - Το EP της Παρέας (δωρεάν download)\nSoul Destiny Feat. Γιώργος Σταυρακακης ''2 λουλουδια βροχης''


«Έσκασε» το Toyota GR Corolla! | Taxispanos\nTaxispanosAUTO«Έσκασε» το Toyota GR Corolla!\n«Έσκασε» το Toyota GR Corolla!\nΛίγες ώρες πριν την επίσημη παρουσίαση του Toyota GR Corolla, οι διαρροές μας κάνουν τη χάρη και βάζουν τέλος στην πολύμηνη αναμονή/αγωνία!\nΤο GR Corolla Forum παίζει το ρόλο του «Καλού Σαμαρείτη», δίνοντας στη δημοσιότητα επίσημες εικόνες από το press kit του νέου hot hatch από το Αΐτσι. Στο εμπρός μέρος, ο προφυλακτήρας θυμίζει έντονα αυτόν του GR Yaris. Μεγάλη, παραλληλόγραμμη εισαγωγή στο κέντρο και δυο μικρότερες, κάθετες στο πλάι για τα φρένα. Εδώ τα φώτα ομίχλης μετακομίζουν στο εσωτερικό της κεντρικής εισαγωγής, ενώ υπάρχoυν και δυο αεραγωγοί στο καπό.\nΤα φουσκωμένα φτερά κυριαρχούν στο παράστημα του κορυφαίου Corolla, με τα πίσω ειδικά να θυμίζουν έντονα το 5θυρο Subaru Impreza STI. Στα μετόπισθεν, ο νέος προφυλακτήρας με τον διαχύτη, τους πλευρικούς αεραγωγούς και τις τριπλές απολήξεις (δυο κυκλικές στα άκρα, μια τραπεζοειδής στο κέντρο) εξασφαλίζουν πως δεν πρόκειται κανείς να μπερδέψει το GR με το υβριδικό Corolla.\nΚάτω από το γυμνασμένο αμάξωμα, συναντάμε τον κινητήρα και το σύστημα μετάδοσης του GR Yaris, με τις τελευταίες πληροφορίες να κάνουν λόγο για απόδοση 272 ίππων και 361 Nm (όσο και το GRMN Yaris, δηλαδή). Η κίνηση μεταφέρεται σε όλους τους τροχούς, μέσω του συστήματος GR-Four και 6τάχυτου χειροκίνητου κιβωτίου. Το ηλεκτρονικά ελεγχόμενο σύστημα 4WD προσφέρει στον οδηγό 3 επιλογές: στο Normal η κατανομή εμπρός-πίσω βρίσκεται στο 60-40. Στο Sport αλλάζει σε 30-70, χαρίζοντας τις εντυπωσιακές γωνίες που βλέπουμε, ενώ στο Track μοιράζεται ισόποσα (χωρίς να «κλειδώνει» το κεντρικό διαφορικό). Σε κάθε περίπτωση, αν οι αισθητήρες αντιληφθούν απώλεια πρόσφυσης ρυθμίζουν αυτόματα την κατανομή και κυμαίνεται από 0-100 έως 100-0.\nΗ πλήρης τεχνική αποκάλυψη και τα πλάνα από το εσωτερικό δεν θα αργήσουν. Λίγη υπομονή μέχρι αύριο.\nThe post «Έσκασε» το Toyota GR Corolla! appeared first on AutoGreekNews.


Το μερτικό των αγγέλων, Πατλάκουτζα, Μάρθα, Εκδόσεις Έξη | Bookia\nΤο μερτικό των αγγέλων /\n978-618-5240-09-7 Εκδόσεις Έξη 2017\n21χ14 - 481\nΣε ένα προσφυγικό ψαροχώρι γεννήθηκε ο Κωσταντής. Χάδι μάνας δεν γνώρισε ποτέ του, οι άγγελοι την πήραν κοντά τους μόλις άκουσαν το κλάμα του, για να του μάθουν από το ξεκίνημα τι πάει να πει ζωή... Μεγάλωσε στα δύσκολα χρόνια του πολέμου. Κατοχή τα είχαν ονομάσει, μα ίσως θα έπρεπε να τα πουν σκοτάδι τρομακτικό. Πείνα αβάσταχτη έβρισκε τους ανθρώπους που κούρνιαζαν αδύναμα σε μια άκρη του δρόμου περιμένοντας να τους λυτρώσει ο θάνατος. Την ψυχή του στιγμάτισαν τα μάτια των νεκρών που μπροστά του έχασαν σε μια στιγμή τη λάμψη τους... Και τότε κατάλαβε ότι έπρεπε να φύγει, να ζήσει τη ζωή του στ\_' άκρα για να σωθεί.\nΔεκαετία του \_'60. Στα καλντερίμια της ζωής ξεκινά η Οδύσσεια της ψυχής του. Μετανάστης στη Βαυαρία. Ανθρακωρύχος στη Λιέγη. Τα χρόνια της αθωότητας έχουν χαθεί. Αντρώνεται. Στύβει τον πόνο και τον μετουσιώνει σε δίψα για ζωή. Με τσέπη αδειανή και με πυξίδα το άγνωστο φτάνει στο Παρίσι. Αναζητά τον έρωτα... μα βρίσκει την αγάπη και τη γυναίκα που θα του στιγματίσει τη ζωή. Χάνεται στα μάτια της, στο βελουδένιο κορμί της, όμως το μόνο που μπορούσε να κάνει ήταν να κλέψει στιγμές από τη ζωή της. Όμηρος της ανεκπλήρωτης αγάπης, βρίσκει καταφύγιο στη θάλασσα. Για το κυνήγι τού ενός και μοναδικού ονείρου θα ρισκάρει τα πάντα. Άραγε, η αγάπη μπορεί να νικήσει τον εγωισμό του;


Νέο όχι από Δέδε, παίζει χωρίς ξένους! - Basketnet.gr\nFootball δημοσιεύθηκε 29/10/2009 19:50\nΈπειτα από την αρνητική απάντηση του Παντελή Δέδε στην τελευταία πρόταση της ΚΑΕ ΑΕΚ για την εξόφληση του Σμίλιαν Πάβιτς, οι «κιτρινόμαυροι» έκαναν ένα βήμα παραπάνω. Συγκεκριμένα, η νομική σύμβουλος της ΚΑΕ Λία Διαμαντοπούλου συναντήθηκε πριν από λίγη ώρα με τον νομικό εκπρόσωπο του Σλοβένου άσου στο γραφείο του. Ούτε σ’ αυτή την απευθείας συνάντηση κατάφεραν οι «κιτρινόμαυροι» να πετύχουν κάτι, καθώς ο Δέδες δεν συμφωνεί ούτε με την τελευταία πρόταση αποπληρωμής της οφειλής προς τον Πάβιτς.\nΣυνεπώς, η ΑΕΚ στον αγώνα του Σαββάτου με τον Πανιώνιο στη Νέα Σμύρνη, αναμένεται να παραταχθεί χωρίς ξένους, καθώς το «μπλόκο» της FIBA, συνεχίζει να υπάρχει. Γεγονός που καθιστά αδύναμη την «Ένωση», απέναντι σ’ έναν αντίπαλο που θέλει να πετύχει την πρώτη νίκη του.


Viral Video: Θαρραλέος ΑΝΤΡΑΣ μπαίνει στο κλουβί του μεγαλύτερου ΛΥΚΟΥ στον κόσμο! - Psaxtiri\nViral Video: Θαρραλέος ΑΝΤΡΑΣ μπαίνει στο κλουβί του μεγαλύτερου ΛΥΚΟΥ στον κόσμο!\nby Οικονόμου Δήμητρα 18 Μαρτίου, 2020, 7:07 μμ 1.7k Views\nΣτο βίντεο που σας έχουμε για σήμερα, θα δείτε τον μεγαλύτερο μαύρο λύκο που υπάρχει στον κόσμο. Συγκεκριμένα κάπου στην Σιβηρία θα δείτε έναν τεράστιο μαύρο λύκο περίπου 60-80 κιλών να είναι σε αιχμαλωσία μέσα σε ένα μεγάλο κλουβί. Όλα καλά μέχρι εδώ μέχρι την στιγμή που ένας Ρώσος αποφασίζει να μπει στο κλουβί του τεράστιου μαύρου λύκου…\nΣτο βίντεο που ακολουθεί η συνέχεια δεν είναι αυτή που φαντάζεστε διότι ο λύκος αντί να επιτεθεί στον εισβολέα Ρώσο άντρα, του συμπεριφέρεται ως να τον γνωρίζει από χρόνια και να το θεωρεί μέλος της ομάδας του.\nΑυτό το μαύρο θηρίο θα δείτε ότι έχει μια ευγενική καρδιά ΄πως οι οικόσιτοι σκύλοι και προφανώς πρέπει να γνωρίζει αρκετό καιρό τον άντρα που μπαίνει στο κλουβί του.\nΜάλιστα ο τεράστιος λύκος δεν χορταίνει παιχνίδια με τον φίλο του και αποδεικνύεται ακόμη μια φορά πως οι λύκοι είναι πρόγονοι των καλύτερων μας φίλων των σκύλων , αφού αν ζήσουν κοντά στους ανθρώπους έχουν ακριβώς την ίδια συμπεριφορά και αγάπη με τους σκύλους.\nThe biggest wolfviralVIRAL VIDEOviral βίντεοwolf vs manλύκος


Στην ONE PHARMA ΒΙΟΜΗΧΑΝΙΚΗ ΦΑΡΜΑΚΕΥΤΙΚΗ Α.Ε. εργάζονται πάνω από 50 άνθρωποι, στην πλειοψηφία τους κάτοικοι της ευρύτερης περιοχής που απασχολούνται στην παραγωγή και συσκευασία των φαρμακευτικών σκευασμάτων. Ιδιαίτερα σημαντική είναι η επιστημονική ομάδα του Ποιοτικού Ελέγχου, καθώς και του τμήματος Έρευνας και Ανάπτυξης Νέων Προϊόντων, η οποία αποτελείται από καταρτισμένους χημικούς, χημικούς-μηχανικούς και βιολόγους.\nΕίμαστε υπερήφανοι για το πνεύμα συνεργασίας που έχουμε αναπτύξει στην One Pharma, χάρη κυρίως στη μακροχρόνια συνεργασία με τους εργαζόμενούς μας. Στόχος μας είναι να επενδύουμε ολοένα και περισσότερο στην ομάδα Έρευνας και Ανάπτυξης Νέων Σκευασμάτων, προσελκύοντας, εκπαιδεύοντας και διατηρώντας ικανούς και ικανοποιημένους εργαζόμενους.\nΣας προσκαλούμε να υποβάλετε το βιογραφικό σας σημείωμα, ακόμα και αν δεν υπάρχει κενή θέση τη δεδομένη χρονική στιγμή, στην ηλεκτρονική διεύθυνση: info@onepharma.gr ή στο fax: 22620 58173 ή στη διεύθυνση: 60ο χλμ. Ν.Ε.Ο. Αθηνών – Λαμίας, 320 09, Σχηματάρι, Βοιωτία.


Είδε τους νησιώτες ο Άδωνις | politischios.gr\nτελ. ενημ.: 19/7/13 18:02\nΕίδε τους νησιώτες ο Άδωνις\nΕΝΗΜΕΡΩΣΗ ΓΙΑ ΤΗΝ ΚΑΤΑΣΤΑΣΗ ΤΩΝ ΝΟΣΟΚΟΜΕΙΩΝ ΣΤΑ ΝΗΣΙΑ ΖΗΤΗΣΕ Ο ΑΔ. ΓΕΩΡΓΙΑΔΗΣ\nΣυνεδρίασε χθες η Επιτροπή Κοινωνικών Υποθέσεων της Βουλής μετά από πρόσκληση που είχε απευθύνει ο υπουργός Υγείας Αδ. Γεωργιάδης και στην οποία παραβρέθηκαν φορείς από τα νησιά.\nΑπό τη Χίο ο μόνος που παραβρέθηκε ήταν ο βουλευτής Κ. Μουσουρούλης (δεν υπήρξαν εκπρόσωποι του Σκυλίτσειου), ενώ παρών στη συζήτηση ήταν και ο Νάσος Γιακαλής που έθεσε βέτο στις συγχωνεύσεις των Νοσοκομείων Λέσβου- Λήμνου και Σάμου- Ικαρίας, χωρίς να επεκταθεί σε ζητήματα που αφορούν στη Χίο.\nΟ Κ. Μουσουρούλης (ελλείψει άλλου εκπροσώπου του Νοσοκομείου ή του νησιού) αναφέρθηκε στο ζήτημα του οργανογράμματος και στην ανάγκη που υπάρχει για άμεση εφαρμογή του στην κάλυψη των κενών θέσεων, θέμα που ο κ. Γεωργιάδης δεσμεύθηκε να εξετάσει.\nΣτη σύσκεψη του Δήμους του Βορείου Αιγαίου εκπροσώπησε ο Δημοτικός Σύμβουλος Λέσβου Παντ. Πατερέλλης.


προβοκατορας: Η ΑΥΓΗ. Απεγκλωβισμός /// Δυναμική τερματισμού και των δύο... πειραμάτων\nΤελικά οι Ευρωπαίοι, και ειδικότερα οι ηγέτιδες δυνάμεις, αντιλήφθηκαν ότι η Ε.Ε. κινδυνεύει με γελοιοποίηση από την ανικανότητά της να λάβει αποφάσεις και έτσι η χθεσινή δεύτερη μέρα της συνόδου κορυφής για το προσφυγικό κατέληξε σε συγκεκριμένη απόφαση. Μια απόφαση που επιχειρεί να βάλει τάξη στις ακατάσχετες ροές προσφύγων, με τους οποίους αναμειγνύονται και πάσης φύσεως μετανάστες.\nΤελικά η Τουρκία συμφώνησε να γίνει ο χώρος από τον οποίο θα γίνεται η διαλογή των δικαιούχων για άσυλο στις ευρωπαϊκές χώρες προσφύγων του πολέμου. Και οι ευρωπαϊκές κυβερνήσεις συμφώνησαν να απορροφήσουν τους εγκλωβισμένους υπεράριθμους στην Ελλάδα. Το πόσο καλά θα δουλέψει αυτή η συμφωνία μένει να αποδειχτεί. Το κλειδί είναι ασφαλώς η Τουρκία, που απέσπασε μια γενναία οικονομική επιδότηση για το έργο φιλοξενίας και ταυτοποίησης που απαιτείται.\nΕίναι επίσης λογικό, για να μην πούμε βέβαιο, ότι, με την ευκαιρία της συμφωνίας για το προσφυγικό ζήτημα, η Ε.Ε. επιθυμεί να κλείσει και την άλλη χρόνια πληγή που μένει ανοιχτή και αφορά την υλοποίηση της οικονομικής συμφωνίας με την Ελλάδα. Η δυναμική των πραγμάτων είναι τέτοια -και οι πολιτικές συνθήκες απαιτούν- να βρεθεί λύση, και μάλιστα γρήγορα και σε αυτό το πρόβλημα. Είναι φανερό πλέον ότι το ΔΝΤ μπορεί να διαφωνεί, αλλά αυτό δεν είναι δυνατόν να οδηγήσει σε ναυάγιο την αξιολόγηση, η οποία αναμένεται, σύμφωνα και με δήλωση του πάντα επιφυλακτικού προέδρου του ESM Κλάους Ρέγκλινγκ, ότι προχωρά κανονικά και μπορεί να κλείσει έως το τέλος αυτού του μήνα.


Ετσι θα εορτάσει τα Ονομαστήρια του ο Κισάμου Αμφιλόχιος - ΒΗΜΑ ΟΡΘΟΔΟΞΙΑΣ\nΕνημερώθηκε: 18/11/2021 14:18:23\nΣτο τέλος της Θείας Λειτουργίας και, εν όψει της επετείου 200 χρόνων από την Ελληνική Επανάσταση, θα τελεστεί ι. Μνημόσυνο υπέρ των αγωνιστών της Εθνικής Παλιγγενεσίας. Λόγω των ισχυόντων της περιόδου ο Σεβασμιώτατος δεν θα δεχθεί ευχές το εσπέρας της ημέρας.\nΠαρακαλείται ο ιερός κλήρος ως και ο ευσεβής και φιλόθεος λαός της καθ΄ ημάς Ι. Μητροπόλεως όπως εύχεται υπέρ ενισχύσεως και Θείας βοηθείας του Επισκόπου μας, όσοι δε συμμετάσχουν εις τον Εσπερινό, την Θεία Λειτουργία καλούνται όπως συμβάλλουν εις την τήρηση των μέτρων της περιόδου.\nΕτικέτες: ΑΓΙΟΣ ΑΜΦΙΛΟΧΙΟΣΚΙΣΑΜΟΥ ΑΜΦΙΛΟΧΙΟΣΜΗΤΡΟΠΟΛΗ ΚΙΣΑΜΟΥΜητροπολίτης ΚισάμουΜητροπολίτης Κισάμου Αμφιλόχιος


Ατάκες Κριστιάνο για Ζιντάν - ''Θα τον έχω πάντα...'' | News\nSports Football International Sl Spain Ατάκες Κριστιάνο για Ζιντάν - ''Θα τον έχω πάντα...''\n13.08.2019 13:03 Ισπανία Sigmalivesports\nΤην ευγνωμοσύνη του προς τον Ζινεντίν Ζιντάν για τη βοήθειά του, λέγοντας πως θα τον έχει για πάντα στην καρδιά του, εξέφρασε ο Κριστιάνο Ρονάλντο.\nΤην αγάπη του και την ευγνωμοσύνη του προς το πρόσωπο του Ζινεντίν Ζιντάν εξέφρασε ο Κριστιάνο Ρονάλντο σε πρόσφατες δηλώσεις του τονίζοντας πως εκείνος τον βελτίωσε ακόμα περισσότερο σαν παίκτη.\nΟ Πορτογάλος σταρ συνεργάστηκε με τον «Ζιζού» από το 2016 έως το 2018 και «μαζί» κατέκτησαν τρείς φορές το Champions League (το 2016 και το 2017) και μια φορά το πρωτάθλημα της Ισπανίας την σεζόν 2016/17 πράγμα που τους ένωσαν όλους ακόμα περισσότερο… οι επιτυχίες εκείνων των χρόνων.\n«Ο Ζιντάν με βοήθησε πολύ», δήλωσε ο CR7 στην ισπανική «Marca» και συμπλήρωσε: «Τον σεβόμουν πάντα για την καριέρα του, αλλά δουλεύοντας μαζί του άρχισα να τον θαυμάζω ακόμα περισσότερο σαν άνθρωπο, σαν επαγγελματία αλλά και για τον τρόπο με τον οποίο με αντιμετώπιζε».\n«Η εμπιστοσύνη που χρειάζεται ο κάθε παίκτης δεν εξαρτάται μόνο από τον ίδιο, αλλά από τους ανθρώπους γύρω του, τους συμπαίκτες του και τον προπονητή του», εστιάζοντας στην άψογη συνεργασία που είχαν όλοι μεταξύ τους.\nΟλοκληρώνοντας τις δηλώσεις του, ο Κριστιάνο, μίλησε για την αγάπη που θα έχει πάντα για τον πρώην προπονητή του.\n«Συνήθιζε να μου λέει: “Κρις ξεκουράσου, θα την κάνεις την διαφορά”. Ήταν πάντα ειλικρινείς μαζί μου και γι’ αυτό θα τον έχω μια ζωή μέσα στην καρδιά μου!»


Η αδυναμία πρόβλεψης προκαλεί ανησυχία στον τουριστικό κλάδο - Τουρισμός\nΜετά από μια αργεί και δειλή περίοδο ανάκαμψης από την πανδημία Covid-19, ο βουλγαρικός τουρισμός αντιμετωπίζει μια ακόμη πιο κρίσιμη κατάσταση - τον πόλεμο. Η Βουλγαρία μοιράζεται τα σύνορά της στη Μαύρη Θάλασσα με την Ουκρανία και αυτό, σύμφωνα με την ομόφωνη γνώμη των ειδικών, θα επηρεάσει την τουριστική βιομηχανία.\nΩστόσο, οι προβλέψεις για σοβαρή μείωση των κρατήσεων και για μια δραματική καλοκαιρινή τουριστική περίοδο δεν είναι ομόφωνες. Μέχρι στιγμής, έρχονται διάφορα μηνύματα από τον κλάδο. Κάποιοι ανέφεραν καθυστερήσεις, ακόμη και ακυρώσεις, άλλοι είπαν ότι δεν υπήρξε καμία αλλαγή. Μετά τις δηλώσεις του υπουργού Τουρισμού Χρίστο Πρόντανοφ, τις πρώτες μέρες της ρωσικής εισβολής στην Ουκρανία, ότι ο τουρισμός και ο πόλεμος ήταν έννοιες ασύμβατες, ένα μήνα αργότερα δήλωσε ότι είναι «μέτρια αισιόδοξος» για το καλοκαίρι του 2022. Οι ελπίδες εναποτίθενται για άλλη μια φορά στον εγχώριο τουρισμό, ο οποίος καλείται να σώσει την κατάσταση, όπως έγινε στην περίοδο της κρίσης που προκάλεσε η πανδημία Covid-19. Ελπίδες υπάρχουν και σε ότι αφορά στους τουρίστες από τα γειτονικά κράτη των Βαλκανίων, αλλά και σε επισκέπτες από τη Δυτική Ευρώπη, που δεν έχουν απορρίψει τη Βουλγαρία ως τουριστικό προορισμό.\nΟ Πέντσο Πετκόφ, ιδιοκτήτης πολυτελούς εστιατορίου στο παραθαλάσσιο χωριό Μπαλγκάροβο, πιστεύει ότι σε 2-3 μήνες αυτός και οι συνάδελφοί του θα επηρεαστούν σοβαρά από τον οικονομικό αντίκτυπο της εισβολής στην Ουκρανία\n«Αυτό θα έχει σημαντικό αντίκτυπο στην τουριστική βιομηχανία. Οι απόψεις των τουριστικών πρακτόρων, με τους οποίους συνεργαζόμαστε, διίστανται. Άλλοι λένε ότι όλα είναι εντάξει και ότι θα υπάρχουν πολλοί τουρίστες το καλοκαίρι, αλλά σιωπούν και δεν μπορούν να προβλέψουν την κατάσταση, λόγω του οτι έχουν ακυρώσεις και μείωση κρατήσεων. Καθώς βρισκόμαστε στη βόρεια ακτή της Μαύρης Θάλασσας και κοντά στη Ρουμανία, ακούω από συναδέλφους ότι τα πάντα έχουν ήδη κρατηθεί από τους Ρουμάνους. Πέρυσι είχαμε εστιατόρια που, λόγω της πανδημίας, αποφάσισαν να μην ανοίξουν το καλοκαίρι. Και ξαφνικά, στα μέσα Ιουλίου, υπήρχαν πολλοί παραθεριστές και αναρωτιόντουσαν πώς να προσλάβουν επειγόντως προσωπικό. Άρα η κατάσταση είναι τελείως απρόβλεπτη!».\nΠριν από την κρίση που προκάλεσε η πανδημία Covid-19, η Ρωσία αποτελούσε αγορά προτεραιότητας για τον βουλγαρικό τουρισμό. Όμως, οι πτήσεις τσάρτερ, οι οποίες παρείχαν μια σταθερή ροή οργανωμένων ομάδων Ρώσων τουριστών, έχουν ανασταλεί, εδώ και μια τριετία, λόγω της πανδημίας. Αυτό σημαίνει ότι η απώλεια της ρωσικής αγοράς δεν θα επηρεάσει σημαντικά τον κλάδο. Το Μπουργκάς και το κοντινό νησί της Αγίας Αναστασίας είναι από τα πιο δημοφιλή μέρη στις νότιες ακτές της Βουλγαρίας.\nΟ μάνατζερ του νησιού Παβλίν Ντιμιτρόφ, λέει ότι οι Ρώσοι τουρίστες έχουν μειωθεί σημαντικά στην πόλη. «Έχουν επιλέξει την Τουρκία και πλέον δεν βασιζόμαστε σε αυτούς», είπε, προσθέτοντας ότι ελπίζει ότι οι Τσέχοι, οι Σλοβάκοι και πολίτες άλλων κρατών, του ανατολικού μπλοκ της ΕΕ, θα επιστρέψουν στα θέρετρα μας αυτό το καλοκαίρι.\n«Ειδικά για το Μπουργκάς, βασιζόμασταν πολύ στα κρουαζιερόπλοια που έρχονταν στη Μαύρη Θάλασσα. Οι κρουαζιέρες άρχισαν, σιγά - σιγά, να ανακάμπτουν μετά την κορύφωση της πανδημίας. Αλλά, με δεδομένη τη σημερινή κατάσταση, νομίζω ότι θα χάσουμε τους πλούσιους επισκέπτες που έφτασαν στην πόλη με κρουαζιερόπλοια και γιοτ. Φοβάμαι ότι, για την επόμενη πενταετία, θα πρέπει να τους ξεχάσουμε! Βασιζόμαστε όμως στο γεγονός ότι ο εγχώριος τουρισμός θα αντισταθμίσει, σε κάποιο βαθμό, την κατάσταση και δεν θα οδηγηθούμε σε κρίσιμες καταστάσεις», καταλήγει ο Παβλίν Ντιμιτρόφ.\nΒουλγαρική Ραδιοφωνία Τουρισμός Αγία Αναστασία ακυρώσεις κρατήσεις Μπουργκάς Παβλίν Ντιμιτρόφ τουρισμός Χρίστο Πρόντανοφ


15 χρόνια Fight Club - 15 λόγοι cineλατρείας - westcult.gr\n15 χρόνια Fight Club - 15 λόγοι cineλατρείας\nΗ στιγμή που αντιλαμβάνεσαι για πρώτη φορά την απολαυστικά ψυχανώμαλη πορεία που θα ακολουθήσει η ταινία.\nΗ φράση που έγινε μια από τις πιο διάσημες ποπ αναφορές όλων των εποχών.\nΟ extra λόγος που βρίσκεις για να αγαπήσεις την ταινία, αν είσαι γυναίκα. Αν είσαι άντρας περνάς μια αναπόφευκτη κρίση αυτοπεποίθησης.\nΗ Μάρλα... που μετά από έναν μαραθώνιο αγκομαχητών μας πληροφορεί ότι έχει να πηδηχτεί έτσι απ’ το δημοτικό.\nΗ Μάρλα… που ως αυθεντική γυναίκα του Tim Burton είναι γκοθού και καπνίζει τόσο που κάνει τον Don Draper να μοιάζει ερασιτέχνης.\nΟ Tyler… που μοντάρει ταινίες κινουμένων σχεδίων και στο ενδιάμεσο παρεμβάλει καρέ σκηνών από hardcore τσόντες έτσι ώστε να πληροφορηθεί το παιδικό κοινό από πού προέρχονται τα μωρά. Γιατί ο Tyler δεν παίρνει αψήφιστα το ρόλο του κι επιτελεί κοινωνικό κι εκπαιδευτικό έργο.\nΟ Tyler... που σε μια υπέρτατη πράξη αυτοθυσίας -και πεπεισμένος ότι είναι ο μόνος τρόπος για να κρατήσει η Λέσχη το υπόγειό της- κάθεται και τις τρώει από τον ταβερνιάρη.\nΗ αμήχανη στιγμή σε πιάνει νευρικό γέλιο βλέποντας τον Brad Pitt τα χώνει στο χολιγουντιανό star system και τα πρότυπα που προωθεί.\nΗ προωθούμενη μηδενιστική θεώρηση της πραγματικότητας (το περίφημο τρεμάμενο close up μονόπλανο).\nΗ σκηνή που ο Norton προσπαθεί να απολυθεί μετ’ απολαβών και περνάει στη φάση των ξεκαρδιστικά σαδιστικών αυτοτραυματισμών.\nΤο χημικό έγκαυμα, ένα ακόμα βήμα για να φτάσεις πιο κοντά στον πολυπόθητο στόχο/πάτο.\nΤο αρρωστημένο χιούμορ και η απενοχοποιημένη παρακμή - με την απερίγραπτη βρωμιά, τα δόντια να εγκαταλείπουν το σπιτικό τους και το κατεστραμμένο σπίτι να στάζει περισσότερο κι από βρύση σε ταινία τρόμου.\nΗ μεγάλη ανατροπή. Μπορεί να ξενέρωσε πολλούς αλλά αποτελεί έναν από τους βασικούς λόγους που η ταινία έχει περάσει ήδη σε επίπεδα κινηματογραφικής ιεροσύνης (παρά τα όσα λένε πολλοί αποστειρωμένοι κριτικοί που έχουν να αποθεώσουν πρωτότυπη ταινία από το θεώρημα του Παζολίνι).\nΗ τελευταία σκηνή, με το τραγούδι των pixies να πλαισιώνει ιδανικά τα πλάνα των διαδοχικών εκρήξεων.\nΗ Φιντσερική σκηνοθετική αισθητική μέσα από την οποία αναδείχτηκε με τον πιο ταιριαστό τρόπο το αριστούργημα του Πάλανικ.\nΠόσοι κόκκοι άμμου απαιτούνται για να καταλάβουν τον συνολικό όγκο του σύμπαντος;


Εκλεκτός κι ευλογημένος - Η προφητεία | Athens Voice\nΕκλεκτός κι ευλογημένος - Η προφητεία\nΣτο πρώτο του μυθιστόρημα «Εκλεκτός κι ευλογημένος - Η προφητεία» (εκδ. NovelBooks), ο Jason Arkley τόλμησε να κινηθεί σε ένα λογοτεχνικό χώρο στον οποίο δεν υπάρχει καμία παράδοση στην Ελλάδα: μια εφηβική σειρά βιβλίων με μπόλικη περιπέτεια, σασπένς, μάγους και μεταφυσικά ή μυθολογικά στοιχεία. Το τελικό αποτέλεσμα δεν το έβγαλε χαμένο. Τον βοήθησαν, όπως λέει κι ο ίδιος, οι εικόνες που έχει από τις δύο πατρίδες του – γεννήθηκε στη Γλασκώβη, από Σκοτσέζα μητέρα κι Έλληνα πατέρα, ζει και εργάζεται στην Αθήνα στον χώρο των ΜΜΕ. Η «Προφητεία» είναι το πρώτο μέρος της σειράς «Εκλεκτός κι ευλογημένος» με στόρι που θέλει ένα δεκαπεντάχρονο, τον Τρίσταν Μπάπτιστα, να ανακαλύπτει πως οι τσιγγάνοι της φυλής του είναι ευλογημένοι με το χάρισμα της μαγείας και πως ο ίδιος σχετίζεται με την προφητεία που άλλαξε τις ζωές ανθρώπων. Τα υπόλοιπα μας τα εξηγεί ο ίδιος.\nH πρώτη σπίθα της έμπνευσης και πόσο καιρό σας πήρε να ολοκληρώσετε το μυθιστόρημα σας; Βασικό ρόλο έπαιξαν οι εικόνες που έχω από Σκοτία και Ελλάδα, καθώς και η πλούσια μυθολογία και λαογραφία τους. Ο πραγματικός χρόνος συγγραφής του θα ήταν μικρότερος, αλλά λόγω φόρτου εργασίας μού πήρε 2 χρόνια περίπου. Θυμάμαι να λέω στους φίλους μου: «Έχω όλη την ιστορία στο μυαλό μου ξεκάθαρα! Μακάρι να μπορούσα να τη μεταφέρω με μια κίνηση στο χαρτί γιατί, ενώ τη βλέπω μπροστά μου, δεν έχω τον χρόνο να τη γράψω». Συνήθως δούλευα νύχτα – έχει τους λιγότερους αντιπερισπασμούς και εκτός αυτού κρύβει ένα μυστήριο που είναι σημαντικό για το αντικείμενο του μυθιστορήματος.\nΤα έντονα μεταφυσικά στοιχεία –βλ. Πήγασος, Θεός του Ήλιου– ανήκουν στη λίστα με τα αγαπημένα σας; Ναι, είναι στη λίστα. Πολλοί έχουν δώσει τη δική τους εκδοχή για το πώς δημιουργήθηκαν οι θρύλοι ή τι οδήγησε τους ανθρώπους στο κυνήγι των μαγισσών, αλλά κανείς δεν μπορεί να μας πει τι σκεφτόντουσαν οι αρχαίοι Έλληνες όταν πιστέψανε στο δωδεκάθεο ή οι Κέλτες στον Lugh και την Dagda. Όταν περπατάω σε αρχαία μνημεία προσπαθώ να φανταστώ πώς ήταν να ζει κανείς εκείνη την εποχή, όχι μόνο ως βασιλιάς αλλά και ως απλός άνθρωπος. Αυτό είναι που με γοητεύει, η φαντασία που είχαν οι άνθρωποι εκείνης της εποχής. Όλα τα μεταφυσικά στοιχεία που χρησιμοποίησα στο βιβλίο έχουν αναφερθεί στην Ιστορία, κάποια υπάρχουν και σήμερα (όπως το καταραμένο διαμάντι Hope).Θεωρώ ότι είναι ωραίο να ταξιδεύεις με μια ιστορία η οποία περιπλέκεται με την πραγματικότητα.\nΟ πρώτος άνθρωπος που δείξατε το γραπτό σας τι σας είπε; Ολοκληρωμένο, το είδε μια καλή μου φίλη που δεν είχε ξαναδιαβάσει βιβλίο στη ζωή της. Το διάβαζε με κάθε ευκαιρία στο σπίτι, στο μετρό κι όταν το τελείωσε με ρώτησε πότε θα γράψω το επόμενο. Θυμάμαι ακόμα την απάντησή της όταν της είπα το καλοκαίρι και γελάω. «Κι εγώ τώρα τι θα διαβάσω;». Και αυτή είναι η επιβράβευσή μου, με το τέλος του βιβλίου να με ρωτάνε για το επόμενο. Δεν υπάρχει καλύτερο συναίσθημα.


ιαγώνισµα Β Τάξης Ενιαίου Λυκείου Κυριακή 5 Απρίλη 2015 Φως - Ατοµικά Φαινόµενα - Ακτίνες Χ - PDF Free Download\nDownload "ιαγώνισµα Β Τάξης Ενιαίου Λυκείου Κυριακή 5 Απρίλη 2015 Φως - Ατοµικά Φαινόµενα - Ακτίνες Χ"\n1 ιαγώνισµα Β Τάξης Ενιαίου Λυκείου Κυριακή 5 Απρίλη 2015 Φως - Ατοµικά Φαινόµενα - Ακτίνες Χ Σύνολο Σελίδων: έξι (6) - ιάρκεια Εξέτασης: 3 ώρες Βαθµολογία % Ονοµατεπώνυµο: Θέµα Α Στις ηµιτελείς προτάσεις Α.1 Α.4 να γράψετε στο τετράδιο σας τον αριθµό της πρότασης και, δίπλα, το γράµµα που αντιστοιχεί στη ϕράση η οποία τη συµπληρώνει σωστά. [4 5 = 20 µονάδες] Α.1 Ο Planck εισήγαγε τη ϑεωρία των κβάντα ϕωτός, για να ερµηνεύσει : (α) το ϕαινόµενο της συµβολής του ϕωτός (ϐ) το ϕαινόµενο της περίθλασης του ϕωτός (γ) το ϕαινόµενο της πόλωσης (δ) την ακτινοβολία που παράγει ένα ϑερµαινόµενο σώµα. Α.2 ύο µονοχρωµατικές ακτινοβολίες Α και Β µε µήκη κύµατος στο κενό λ o(1) και λ o(2) αντίστοιχα µε λ o(1) > λ o(2) προσπίπτουν κάθετα στο ίδιο οπτικό µέσο. Τότε : (α) οι δύο ακτινοβολίες έχουν την ίδια συχνότητα. (ϐ) ο δείκτης διάθλασης του οπτικού µέσου είναι µεγαλύτερος για την α- κτινοβολία Β. 1\n2 (γ) η ταχύτητα διάδοσης για την ακτινοβολίας Α είναι µικρότερη από την ταχύτητα διάδοσης της ακτινοβολίας Β µέσα στο οπτικό µέσο. (δ) οι ακτινοβολίες εξέρχονται στον ίδιο χρόνο από το οπτικό µέσο. Α.3 Σύµφωνα µε το πρότυπο του Thomson: (α) τα ηλεκτρόνια κινούνται στα άτοµα κατά το πλανητικό µοντέλο. (ϐ) το ϑετικό ϕορτίο κατανέµεται οµοιόµορφα στο χώρο που καταλαµβάνει το άτοµο. (γ) τα σωµάτια α αποκλίνουν κατά µεγάλη γωνία, όταν προσπίπτουν σε λεπτό µεταλλικό ϕύλλο χρυσού. (δ) το αρνητικό ϕορτίο κατανέµεται οµοιόµορφα µόνο στην επιφάνεια του ατόµου. Α.4 Πατέρας της ατοµικής ϑεωρίας κατά την αρχαιότητα ϑεωρείται ο : (α) Αριστοτέλης (ϐ) Πλάτωνας (γ) ηµόκριτος (δ) Επίκουρος Α.5 Να γράψετε στο τετράδιο σας το γράµµα κάθε πρότασης και δίπλα σε κάθε γράµµα τη λέξη Σωστό, για τη σωστή πρόταση, και τη λέξη Λάθος, για τη λανθασµένη. [5 1 = 5 µονάδες] (α) Το κόκκινο χρώµα ϕαίνεται κόκκινο απ όσα οπτικά µέσα κι αν περάσει το ϕως πριν ϕτάσει στο µάτι. (ϐ) Το γραµµικό ϕάσµα των ακτίνων Χ εξαρτάται από την τάση ανόδουκαθόδου. (γ) Κατά τη διάδοση του ηλεκτροµαγνητικού κύµατος στο κενό οι εντάσεις των πεδίων Ε και Β διαδίδονται µε την ίδια ταχύτητα. 2\n3 (δ) Η ακτινοβολία που έχει µήκος κύµατος στο κενό 800nm είναι υπέρυ- ϑρη. (ε) Το ουράνιο τόξο οφείλεται στο ϕαινόµενο του διασκεδασµού και της ολικής ανάκλασης. Θέµα Β Β.1 Ακτίνα µονοχρωµατικού ϕωτός, που έχει µήκος κύµατος λ o όταν διαδίδεται στο κενό, προσπίπτει κάθετα στην πλευρά του κρυστάλλου (1) ο οποίος έχει σχήµα ορθογωνίου παραλληλεπιπέδου και δείκτη διάθλασης n 1 = 3 2, όπως ϕαίνεται στο σχήµα. Η ακτίνα διανύει απόσταση d 1στον κρύσταλλο (1) µε δείκτη διάθλασης n 1 και κατόπιν εισέρχεται κάθετα στον κρύσταλλο (2) µε δείκτη διάθλασης n 2 = 2. Ο δεύτερος κρύσταλλος είναι ιδίου σχήµατος µε τον πρώτο και συνέχεια αυτού. Στον κρύσταλλο αυτό η ακτίνα διανύει απόσταση d 2 και κατόπιν εξέρχεται στον αέρα. Ο αριθµός των µηκών κύµατος του ϕωτός στον κρύσταλλο (1) είναι N 1 και στον κρύσταλλο (2) είναι N 2 αντίστοιχα. Ο αριθµός N 1 είναι το 75% του N 2. Για το λόγο των αποστάσεων d 1 και d 2 ισχύει : (α) d 1 d 2 = 1 2 (ϐ) d 1 d 2 = 1 (γ) d 1 d 2 = 4 3 την απάντησή σας. [1+5= 6 µονάδες] 3\n4 Β.2 Σε µια συσκευή παραγωγής ακτίνων Χ το ελάχιστο µήκος κύµατος των ακτίνων Χ που παράγονται είναι λ min. Ενα ηλεκτρόνιο, κατά την πρόσκρουσή του στην άνοδο, χάνει το 25% της κινητικής του ενέργειας, η οποία µετατρέπεται σε ενέργεια ϕωτονίου µήκους κύµατος λ. Ποια από τις παρακάτω σχέσεις είναι σωστή (α) λ = λ min 4 (ϐ) λ = 4λ min (γ) λ = λ min την απάντησή σας [1+6=7 µονάδες] Β.3 Η µεταβολή του µέτρου της ταχύτητας του ηλεκτρονίου του ατόµου του Υδρογόνου κατά την µετάβαση του από την 3η διεγερµένη κατάσταση (n = 4) στην ϑεµελιώδη κατάσταση n = 1 ισούται µε : (α) 3 k c e 2 4 (ϐ) + 3 k c e 2 4 (γ) +3 k ce 2 την απάντησή σας [1+5=6 µονάδες] Β.4 Σε άτοµο υδρογόνου συµβολίζουµε µε E την ολική του ενέργεια, µε U την δυναµική ενέργεια ηλεκτρονίου πυρήνα και µε K την κινητική ενέργεια του ηλεκτρονίου. Η σχέση που συνδέει τις ενέργειες µεταξύ τους είναι : (α) E = K, E = U 2 (ϐ) E = K 2, E = 2U (γ) E = 2K, E = U 2 την απάντησή σας [1+5=6 µονάδες] Θέµα Γ Σε µια λυχνία Ρέντγκεν ( συσκευή παραγωγής Ακτίνων Χ) η ενέργεια ενός ϕωτονίου της παραγόµενης δέσµης είναι 15keV. Γ.1 Να υπολογίσετε το µήκος κύµατος λ 1 του ϕωτονίου αυτού. 4\n5 Γ.2 Αν το ελάχιστο µήκος κύµατος λ min της ακτινοβολίας που εκπέµπεται από τη συσκευή είναι ίσο µε το 1/3 του λ 1, να υπολογίσετε την τάση ανόδου - καθόδου της συσκευής. Γ.3 Αν στην άνοδο προσπίπτουν ηλεκτρόνια ανά δευτερόλεπτο, να υπολογίσετε την ισχύ που µεταφέρει η ηλεκτρονιακή δέσµη. Γ.4 Στην παραπάνω συσκευή παραγωγής ακτίνων Χ, διατηρούµε τη ϑερµοκρασία της καθόδου σταθερή, ώστε η ένταση του ϱεύµατος των ηλεκτρονίων να παραµένει η ίδια. Μεταβάλλουµε την τάση ανόδου - καθόδου, έτσι ώστε η ταχύτητα µε την οποία τα ηλεκτρόνια προσπίπτουν στην άνοδο να υποδιπλασιαστεί. Πόση ισχύ µεταφέρει τώρα η ηλεκτρονιακή δέσµη ; ίνονται : ˆ Σταθερά του Planck: h = 6, J s ˆ Στοιχειώδες ηλεκτρικό ϕορτίο : e = 1, C ˆ Ταχύτητα ϕωτός στο κενό c = m/s ˆ 1eV = 1, J Θέµα [ µονάδες] Ηλεκτρόνιο επιταχύνεται από τάση 13 Volt και προσπίπτει σε ακίνητο άτοµο υδρογόνου που αρχικά ϐρίσκεται στη κατάσταση για την οποία το µέτρο της στροφορµής του ηλεκτρονίου έχει την µικρότερη επιτρεπόµενη τιµή..1 Να δείξετε ότι το ηλεκτρόνιο- ϐλήµα δεν µπορεί να προκαλέσει ιονισµό του ατόµου υδρογόνου, το οποίο ϑεωρείται ακίνητο στη διάρκεια της κρούσης..2 Αν η κρούση αυτή προκάλεσε στο άτοµο υδρογόνου τη µέγιστη δυνατή διέγερση, ϕέρνοντας το ηλεκτρόνιο στην 3η διεγερµένη κατάσταση, να υπολογίσετε την κινητική ενέργεια (σε ev ) του σωµατιδίου ϐλήµατος όταν µετά τη σκέδασή του έχει αποµακρυνθεί αρκετά µακριά από το σηµείο κρούσης. 5\n6 Το διεγερµένο άτοµο υδρογόνου αποδιεγείρεται στην ϑεµελιώδη κατάσταση. Κατά την αποδιέγερση του εκπέµπονται δύο ϕωτόνια από τα οποία το ένα είναι ϕωτόνιο ορατού ϕωτός..3 Να σχεδιάσετε το διάγραµµα των ενεργειακών σταθµών για το άτοµο του υδρογόνου, να δείξετε πάνω σε αυτό τα δύο ενεργειακά άλµατα κατά την αποδιέγερση του και να υπολογίσετε τη συχνότητα του ορατού ϕωτός που προκύπτει..4 Ποιο από τα δύο ϕωτόνια που παράγονται µε την αποδιέγερση του ατόµου υδρογόνου που περιγράψαµε, ϑα µπορούσε να προκαλέσει διέγερση ενός γειτονικού ατόµου υδρογόνου που ϐρίσκεται στην ϑεµελιώδη κατάσταση και κατά πόσο ; ίνονται : το στοιχειώδες ηλεκτρικό ϕορτίο : e = 1, C, η σταθερά του Planck: h = J s, η ταχύτητα του ϕωτός στο κενό : c = m/s και η ενέργεια του ατόµου του υδρογόνου στη ϑεµελιώδη κατάσταση : E 1 = 13, 6eV Οδηγίες ˆ Η διάρκεια της εξέτασης είναι αυστηρά 3 ώρες! ˆ Γράφουµε όλες τις απαντήσεις στην κόλλα αναφοράς. ˆ Κάθε επιστηµονικά τεκµηριωµένη λύση είναι σωστή. ˆ Το άγχος δεν ϐοήθησε ποτέ κανένα! [ µονάδες] Μπορώ µε αρκετή ασφάλεια να πω ότι κανένας δεν καταλαβαίνει την κβαντική µηχανική. Richard Feynman Καλή Επιτυχία! 6


Το Youtube κάνει "πόλεμο" στους παιδόφιλους - Ειδήσεις - Νέα Κρήτη\nΤώρα διαβάζετε: Το Youtube κάνει "πόλεμο" στους παιδόφιλους\nΑνανέωση 28/11/2017, 09:13\nΤο Youtube κάνει "πόλεμο" στους παιδόφιλους\nΤο δίκτυο έχει απομακρύνει κανάλια και ψεύτικα “ανήλικα” καρτούν.\nΈρευνες που έκαναν το BBC και οι Times έδειξαν ότι εκτιμάται ότι υπάρχουν πολλοί λογαριασμοί που αφήνουν ακατάλληλα σχόλια σε παιδικά βίντεο. Ορισμένοι παιδόφιλοι μάλιστα αναρτούν βίντεο, που στη συνέχεια ποστάρουν καλοπροαίρετα χρήστες νέας ηλικίας. Eπίσης, το δίκτυο έχει εντοπίσει σχόλια με σεξουαλικές αναφορές, ενώ σε κάποια άλλα, υπάρχει ενθάρρυνση προς τα παιδιά να δημοσιεύσουν βίντεο με σεξουαλικές πράξεις. Ορισμένοι διαχειριστές εκτιμούν ότι υπάρχουν "50.000-100.000 ενεργοί λογαριασμοί στην πλατφόρμα" από παιδόφιλους.


Επιστρέφουν στις θέσεις τους αύριο οι εργαζόμενοι στην ΕΥΑΘ - dailythess | Ειδήσεις από τη Θεσσαλονίκη\n2 Ιουλίου 2019 - 16:28\nΚανονικά στις θέσεις τους θα βρίσκονται από αύριο οι 350 εργαζόμενοι της ΕΥΑΘ, οι οποίοι αποφάσισαν να μη συνεχίσουν προς το παρόν τις κινητοποιήσεις τους, αφού όπως τόνισε χαρακτηριστικά, μιλώντας στο ΑΠΕ-ΜΠΕ, ο πρόεδρος του σωματείου τους, Γιώργος Αρχοντόπουλος “δεν βγάζουμε άκρη”. Oι εργαζόμενοι της ΕΥΑΘ από την περασμένη Παρασκευή βρίσκονται σε απεργιακές κινητοποιήσεις διεκδικώντας την υπογραφή της επιχειρησιακής Συλλογικής Σύμβασης Εργασίας (ΣΣΕ), που είναι συμφωνημένη από τον Απρίλιο, όπως οι ίδιοι υποστηρίζουν. Μάλιστα, διευκρινίζουν ότι στο πλαίσιο της πολύμηνης διαπραγμάτευσης για την νέα επιχειρησιακή ΣΣΕ, μεταξύ άλλων, συμφωνήθηκε μεσοσταθμική αύξηση 5,5% στους μισθούς των εργαζομένων σε βάθος τετραετίας.\nΟ πρόεδρος του σωματείου των εργαζομένων της ΕΥΑΘ ανακοίνωσε ότι “οι κινητοποιήσεις μας αναστέλλονται μέχρι νεωτέρας και στο μεσοδιάστημα δεν πρόκειται να καθίσουμε με τα χέρια σταυρωμένα. Για την προσεχή Πέμπτη 4/7 έχουμε συγκαλέσει έκτακτο διοικητικό συμβούλιο στην εταιρεία, με μοναδικό θέμα την υπογραφή της επιχειρησιακής ΣΣΕ μας”.\nΌπως επισήμανε ο κ. Αρχοντόπουλος η προγραμματισμένη -για σήμερα- συζήτηση αναβλήθηκε στην επιθεώρηση εργασίας, “λόγω μη προσέλευσης κάποιου μέλους από το διοικητικό συμβούλιο της εταιρείας”. Η σημερινή συζήτηση επρόκειτο να πραγματοποιηθεί, ύστερα από αίτημα,τον περασμένο Φεβρουάριο, του σωματείου των εργαζομένων της ΕΥΑΘ, να μεσολαβήσει το Σώμα Επιθεώρησης Εργασίας ώστε να διευθετηθεί το θέμα με το μισθολογικό τους.\nΟι εργαζόμενοι στην ΕΥΑΘ, ζητούν από την ελληνική κυβέρνηση να ασκήσει πίεση, ώστε το Υπερταμείο να ανάψει το “πράσινο φως” για την υπογραφή της επιχειρησιακής Συλλογικής Σύμβασης Εργασίας (ΣΣΕ).\nTags: εργαζόμενοι, ΕΥΑΘ


Κωστής Χατζηδάκης: 7 πράσινες δράσεις προς χρηματοδότηση από το Ταμείο Ανάκαμψης | KA-Business.gr\nΑρχική BUSINESS Κωστής Χατζηδάκης: 7 πράσινες δράσεις προς χρηματοδότηση από το Ταμείο Ανάκαμψης\nBUSINESSΝέα - ΕπικαιρότηταΟικονομία & ΠολιτικήΚΟΙΝΩΝΙΑΔράσεις\nΔευτέρα, 21 Σεπτεμβρίου 2020 11:49\nΣτο συνέδριο Olympia Forum που πραγματοποιήθηκε διαδικτυακά, ο κ. Χατζηδάκης σημείωσε ότι πάνω από το 30% των συνολικών κεφαλαίων του Ταμείου Ανάκαμψης, πρέπει να διοχετευθεί σε δράσεις πράσινης ανάπτυξης, και υπενθύμισε πως η προθεσμία για την δέσμευση των κονδυλίων είναι τρία χρόνια, ενώ στο ΕΣΠΑ επτά. «Πρέπει δηλαδή να τρέξουμε μια κούρσα 5 χιλιομέτρων με τον ρυθμό ενός δρομέα…400 μέτρων», είπε χαρακτηριστικά.\nΚλείνοντας, ο κ. Χατζηδάκης υπογράμμισε ότι πέρα από τα 19 δισ. ευρώ σε επιχορηγήσεις που αναλογούν στην Ελλάδα από το Ταμείο Ανάκαμψης, προβλέπονται και δάνεια ύψους 12,5 δισ. ευρώ με ευνοϊκούς όρους. Στο πλαίσιο αυτό, το υπουργείο Περιβάλλοντος και Ενέργειας έχει στραφεί προς όλους τους μεγάλους ελληνικούς ομίλους, και ιδιαίτερα τους ενεργειακούς, ζητώντας τους ιδέες για πράσινες επενδύσεις που θα μπορούσαν να χρηματοδοτηθούν μέσω των δανείων αυτών.\nΠροηγούμενο άρθροΜ. Χρυσοχοΐδης: 9.200 οι πρόσφυγες στο Καρά Τεπέ, δε θα φύγει κανείς χωρίς νόμιμα έγγραφα\nΕπόμενο άρθροΟΑΕΔ: Νέα υπηρεσία ηλεκτρονικής δήλωσης παρουσίας επιδοτούμενων ανέργων


Είναι ήρεμη και φιλική και αναζητάει τα χάδια μας κάθε φορά που μας βλέπει. Έχει αρχίσει να καταλαβαίνει ότι το αφεντικό της δεν θα γυρίσει και μοιάζει χαμένη. Είναι στειρωμένη, εμβολιασμένη, περίπου 9 χρόνων και εκπαιδευμένη στη βασική υπακοή. Δεν είναι καθαρόαιμο λυκόσκυλο.Eχει δώσει και έχει πάρει τόση αγάπη από τον κ Γιάννη και είναι σίγουρο ότι στο νέο της ιδιοκτήτη πάλι αγάπη και αφοσίωση θα έχει να προσφέρει.. Προς το παρόν η Max θα παραμείνει στην αυλή του σπιτιού της. Τα περιθώρια όμως στενεύουν αφού το σπίτι ήταν νοικιασμένο. Παρακαλώ προωθείστε μήπως βρεθεί ένα σπίτι για τη Max..\nΌποιος ενδιαφέρεται μπορεί να επικοινωνήσει στα τηλέφωνα: 6939044318, 6945944573, 6973270961


“Γίνε τουρίστας στην πόλη σου...” Φωτορεπορτάζ από την διημερίδα. | Omorfa Taxidia\nΑρχική » Ειδήσεις » Συνέδρια » “Γίνε τουρίστας στην πόλη σου…” Φωτορεπορτάζ από την διημερίδα.\nΗ διημερίδα με θέμα «Εναλλακτικός τουρισμός- γίνε τουρίστας στην πόλη σου» που συνδιοργάνωσαν στη Θεσσαλονίκη το Ευρωπαϊκό Κέντρο Πληροφόρησης Europe Direct του Δήμου Θεσσαλονίκης και Europe Direct της είχε εξαιρετικό ενδιαφέρον. Και αυτό γιατί ακουστήκαν πράγματα πολύ σημαντικά, κάποια από τα οποία για πρώτη φορά σε ανάλογη εκδήλωση.\nΑυτό που έγινε κατανοητό σε όσους παρακολούθησαν την μια ή και τις δυο μέρες του συνεδρίου, ήταν ότι στη Θεσσαλονίκη γίνονται πράγματα που εμπλουτίζουν το τουριστικό προϊόν της πόλης, ωστόσο δεν είναι ευρέως γνωστά καθώς τα μπάτζετ για προβολή και μάρκετινγκ είναι από μικρά έως ανύπαρκτα.\nΤο κυριότερο ότι όλοι αυτοί που ασχολούνται με τον τουρισμό δεν γνωρίζονται μεταξύ τους ώστε να χρησιμοποιεί και να προωθεί ο ένας τις υπηρεσίες του άλλου. Όλοι συμφώνησαν ότι κάτι πρέπει να γίνει επ’ αυτού.\nΕπίσης ακούστηκαν όλα αυτά που αποτελούν τα πλεονεκτήματα και τα μειονεκτήματα της πόλης όσον άφορα στον τουρισμό, τις δυνατότητες που έχει αλλά και τις ευκαιρίες που χάνει καθώς δεν μπορεί να αξιοποιήσει πλήρως τα μεγάλα της πλεονεκτήματα.\nΗ δημιουργία τουριστικής συνείδησης στους πολίτες είναι μια πολύ σημαντική παράμετρος που παίζει τεράστιο ρόλο στην τουριστική προοπτική μιας πόλης, ωστόσο για να δημιουργηθεί θα πρέπει οι πολίτες να γνωρίσουν την πόλη τους για να την αγαπήσουν.\nΑν και η προσέλκυση στην διημερίδα ήταν σχετικά ικανοποιητική, απόντες για μια ακόμη φορά ήταν οι επαγγελματίες του τουρισμού (ξενοδόχοι και τουριστικοί πράκτορες) όπως άλλωστε συμβαίνει τις περισσότερες φορές.\nΣτην διημερίδα παραβρέθηκε και χαιρέτησε ο Δήμαρχος Θεσσαλονίκης Γιάννης Μπουτάρης, ο αντιδήμαρχος τουρισμού Σπύρος Πέγκας και ο Φίλιππος Παπαδόπουλος, Διευθυντής Γραφείου Στρατηγικών Projects Αμερικανικής Γεωργικής Σχολής. Οι ομιλητές ήταν περισσότεροι από 25.\nΑμερικανική Γεωργική Σχολή Γιάννης Μπουτάρης Δήμος Θεσσαλονίκης Θεσσαλονίκη Πέγκας τουρισμός


Νέο αθλητικό νομοσχέδιο καταθέτει ο Κοντονής - Νέα Κρήτη\nΝέο αθλητικό νομοσχέδιο καταθέτει ο Κοντονής\nΗμερομηνία δημοσίευσης: 12/07/2016, 13:15\nΤελευταία ενημέρωση: 12/07/2016, 13:17\nΝέο αθλητικό νομοσχέδιο το οποίο περιλαμβάνει 166 άρθρα (σύνολο 70.478 λέξεις) θα καταθέσει ο Σταύρος Κοντονής, ώστε να εκσυγχρονίσει το νομοθετικό πλαίσιο που υπάρχει και διέπει τον ελληνικό αθλητισμό.\nΤο σχέδιο νόμου έχει σταλεί στις ομοσπονδίες σύμφωνα με τη «Live Sport», πριν καν τεθεί σε δημόσια διαβούλευση και ενώ την Τετάρτη ο Υφυπουργός Αθλητισμού θα παραστεί στην έκτακτη Ολομέλεια της ΕΟΕ ώστε να ακούσει και τα όσα έχουν να πουν οι παράγοντες της.\nΠαράλληλα, ιδιαίτερο ενδιαφέρον έχουν οι διατάξεις που περιλαμβάνονται στο νομοσχέδιο και έχουν σχέση με τα κωλύματα των παραγόντων αθλητικών σωματείων, τις Ενώσεις και τις Ανώνυμες Αθλητικές Εταιρείες. Αν ψηφιστεί πριν την έναρξη της Super League τότε θα τεθούν εκτός ποδοσφαίρου και όσοι παράγοντες έχουν παραπεμφθεί σε δίκη για το «Koriopolis» και τα πρόσωπα στα οποία έχει επιβληθεί περιοριστικός όρος στο πλαίσιο ποινικής προδικασίας.\nΣε αυτήν την κατηγορία ανήκουν μέλη της ΕΕ της ΕΠΟ, όπως οι Γιάννης Παπακωνσταντίνου, Νίκος Προύντζος και αν η διάταξη επεκταθεί και στις ΠΑΕ θα υπάρξει θέμα και για τον μεγαλομέτοχο και πρόεδρο της ΠΑΕ Ολυμπιακός, Βαγγέλη Μαρινάκη.\nΕπιπλέον, αναμένονται αντιδράσεις και λόγω του άρθρου 25 του νομοσχεδίου, καθώς στόχος του κυρίου Κοντονή είναι να τεθούν εκτός των ομοσπονδιών παράγοντες που βρίσκονται στο τιμόνι τους 15 με 20 χρόνια. Μια τέτοια περίπτωση είναι ο πρόεδρος της ΕΟΚ, Γιώργος Βασιλακόπουλος.\nΑκόμη, θέλει να βάλει στοπ στον δανεισμό παικτών, λόγω και των πολλών πάρε-δώσε που γίνεται τα τελευταία χρόνια και παράλληλα σχεδιάζει την οργάνωση των επαγγελματικών κατηγοριών. Πρόθεση του είναι να έχουν τη δυνατότητα οι ΠΑΕ της Super League να δημιουργήσουν «ομάδες Β» που θα μπορούν να αγωνιστούν μέχρι την Football League.


Σοφία Ζαχαράκη: Ποια είναι η νέα εκπρόσωπος της ΝΔ – Δυνατή Ελλάδα\ngeoathanasΔημοσιεύτηκε: 28 Μαρτίου 2019 20:000\nΑν κοιτάξει κανείς γύρω του θα παρατηρήσει ότι οι περισσότεροι άνθρωποι σπάνια βρίσκονται αντιμέτωποι στη διάρκεια της ζωής τους με κάποιου είδους οβιδιακή αλλαγή. Οι πρώιμες και ίσως όχι και τόσο προσεκτικά μελετημένες επιλογές τους είναι που τους οδηγούν σε μία στασιμότητα, με τις εναλλαγές να εκλείπουν όσο περνούν τα χρόνια και την καθημερινότητα να θυμίζει καρδιογράφημα νεκρού.\nΗ Σοφία Ζαχαράκη δεν ανήκει στη συνήθη αυτή κατηγορία. Βίωσε μία τέτοια ριζική αλλαγή πλεύσης, με αποτέλεσμα η ζωή της να χωρίζεται σε δύο περιόδους. Το σημείο-καμπής ήταν ο Αύγουστος του 2016, τότε που εισήλθε στην κεντρική πολιτική σκηνή ως αναπληρώτρια εκπρόσωπος της ΝΔ. Μέχρι τότε είχε τσαλαβουτήσει στα απόνερα της πολιτικής, για να βρεθεί λίγο αργότερα, χωρίς σωσίβιο, στον ωκεανό της πολιτικά πολωμένης δημόσιας σκηνής.\nΟι γνωρίζοντες έχουν να λένε για την εντυπωσιακή προσαρμοστικότητα που την διακρίνει, αλλά τονίζουν πως δεν έχει ξεπεράσει ακόμα την φοβία της για την έκθεση. Τα εκλογικά της δικαιώματα παραμένουν στο Νέο Αργύρι Ευρυτανίας, το οποίο επισκέπτεται με το αυτοκίνητό της, ενώ φίλοι της την αποκαλούν «Σουμάχερ». Μόλις πριν από λίγο καιρό σταμάτησε να δηλώνει εκπαιδευτικός.\nΑπ’ όταν η Ζαχαράκη άρχισε να κολυμπάει στα βαθιά και ταραχώδη νερά της κεντρικής πολιτικής σκηνής έχει περάσει καιρός. Αρκετοί θεωρούσαν πως δεν θα τα κατάφερνε να κολυμπήσει. Τα γεγονότα τους διέψευσαν. Ο Μητσοτάκης την επέλεξε ως εκπρόσωπο και απ’ ό,τι φαίνεται, εάν η ΝΔ κερδίσει τις εκλογές και σχηματίσει κυβέρνηση θα της αναθέσει κάποιο ρόλο. Με άλλα λόγια, η Σοφία δείχνει πως δεν ανήκει στους διάττοντες αστέρες της πολιτικής.


100 μωρά για την HOPEgenesis και το έργο για την υπογεννητικότητα συνεχίζεται - Προϊόντα & Υπηρεσίες - Ειδήσεις - Νέα\n100 μωρά για την HOPEgenesis και το έργο για την υπογεννητικότητα συνεχίζεται\nAναμένονται ακόμα 86 μωρά τους προσεχείς μήνες.\n• Περισσότεροι από 200 χορηγοί - υποστηρικτές,\nΈχουν γεννηθεί 100 μωρά! Ενώ αναμένονται άλλα 86 τους προσεχείς μήνες.\n• Ο πολλαπλασιασμός των ωφελούμενων γυναικών και η επέκταση του προγράμματος σε περισσότερες περιοχές που το έχουν ανάγκη.\nΈνα παιδί κάθε φορά - Ας μεγαλώσουμε την Ελλάδα - όλοι μαζί.\nΗ HOPEgenesis είναι αστική μη κερδοσκοπική εταιρία η οποία ιδρύθηκε το 2015 από τον Δρ. Στέφανο Χανδακά με στόχο τη μεταβολή του κλίματος της υπογεννητικότητας που μαστίζει την Ελλάδα τα τελευταία χρόνια, αναλαμβάνοντας την οικονομική στήριξη των γυναικών που κατοικούν σε ακριτικά νησιά κι απομονωμένα ηπειρωτικά χωριά της χώρας και επιθυμούν να τεκνοποιήσουν ή κυοφορούν ήδη. Από το 2015 έχει υποστηρίξει πάνω από 180 οικογένειες, κατοίκους απομακρυσμένων περιοχών. Στο πρόγραμμα της HOPEgenesis έχουν ενταχθεί 354 περιοχές, εκ των οποίων τα 317 είναι απομακρυσμένα ηπειρωτικά χωριά και τα 37 είναι ακριτικά νησιά της Ελλάδας.


Colin McRae, ο 'μύθος' του WRC (videos)\nColin McRae, ο ‘μύθος’ του WRC (videos)\nΜιχάλης Πράσινος 13 Απριλίου 2020 12 Απριλίου 2020 01264\nΕίτε αναφερόμαστε στην ταχύτητα και το θέαμα σε ειδικές διαδρομές, είτε σε επίπεδο δημοφιλίας, ο Colin McRae διεύρυνε τα όρια του WRC περισσότερο από κάθε άλλον και αυτό, έχει μεγαλύτερη βαρύτητα από τις νίκες ή τον παγκόσμιο τίτλο του.\nΚάθε άνθρωπος που έχει παρακολουθήσει έστω και λίγους αγώνες ράλλυ, έχει να αφηγηθεί με θαυμασμό μια ιστορία για εκείνον τον δαιμονισμένα γρήγορο, πολλές φορές φανερά πάνω από τα όρια, Σκοτσέζο. Ακόμη και όσοι έχουν ακούσει τη λέξη “ράλλυ” ελάχιστες φορές, αμέσως μετά θα αναφέρουν το όνομα “Colin McRae”. Μπορεί με αντικειμενικά κριτήρια να μην υπήρξε ο πληρέστερος οδηγός στο Παγκόσμιο Πρωτάθλημα Ράλλυ όμως η τρομερή φυσική ταχύτητα, η “never give up” ιδιοσυγκρασία, ο φλεγματικός χαρακτήρας και βέβαια, το ομώνυμο ηλεκτρονικό παιχνίδι που έκανε θραύση, κατέστησαν τον Colin McRae σε μύθο του WRC.\nO Colin McRae γεννήθηκε στις 5 Αυγούστου 1968, στο Lanark της Σκωτίας. Γιος του 5 φορές Πρωταθλητή Ράλλυ Μ. Βρετανίας, Jimmy McRae, είχε όλα τα εχέγγυα να γίνει επιτυχημένος οδηγός ράλλυ. Αυτό που ακολούθησε όμως, ξεπέρασε κατά πολύ τα αναμενόμενα, αφού ο Colin McRae έγινε ίνδαλμα των φίλων των ράλλυ, αποδεικνύοντας πως οι αριθμοί, δεν είναι ο μοναδικός τρόπος μέτρησης της αξίας και επιρροής ενός ανθρώπου σε αυτό που κάνει.\nΜόλις συμπλήρωσε τα 17 έτη και απέκτησε δίπλωμα οδήγησης, ο Colin McRae πήρε το βάπτισμα πυρός στα ράλλυ, με ένα δανεικό Avenger 1600, ενώ το 1985 μεταπήδησε σε ένα πισωκίνητο Talbot Sunbeam TI. Το όνομά του άρχισε να συζητείται το 1987, όταν και έκανε ντεμπούτο στο WRC, συμμετέχοντας με συνοδηγό τον Derek Ringer -με τον οποίο κατέκτησε έως και το Παγκόσμιο Πρωτάθλημα Ράλλυ- στο Ράλλυ Σουηδίας. Κυρίως όμως, εντυπωσίασε τους πάντες καθώς οδηγούσε εντυπωσιακά ένα ταπεινό Vauxhall Nova (ή Opel Corsa για εμάς) με κίνηση στους εμπρός τροχούς, ξεπερνώντας δυνατότερους συνδυασμούς. Εν συνεχεία μεταπήδησε ένα σαφώς πιο δυνατό Ford Sierra RS Cosworth, με το οποίο τερμάτισε 2ος στο Βρετανικό Πρωτάθλημα Ράλλυ το 1990.\nΤότε, ήρθε το τηλεφώνημα που θα του άλλαζε τη ζωή. Στην άλλη άκρη της γραμμής, βρισκόταν ο David Richards, μεταξύ άλλων, Παγκόσμιος Πρωταθλητής Ράλλυ το 1981, στο πλευρό του Ari Vatanen, που αποτελούσε το ίνδαλμα του Colin McRae. Η πρόταση αφορούσε σε συνεργασία με τη Subaru Βρετανίας, για συμμετοχή στο πρωτάθλημα με το νεότευκτο τότε, Legacy. Μια συνεργασία που υπήρξε αγαστή, με τους Colin McRae- Derek Ringer να κατακτούν δύο φορές (1991, 1992) το Πρωτάθλημα Βρετανίας.\nΗ ταχύτητα του Σκοτσέζου δε χωρούσε πλέον στα βρετανικά δάση, οπότε το 1992, ο Colin McRae έλαβε μέρος σε 5 αγώνες του Παγκόσμιου Πρωταθλήματος Ράλλυ. Η αρχή ήταν εντυπωσιακή, με 2η θέση στο Ράλλυ Σουηδίας, ενώ στη συνέχεια ξεκίνησε και η “ερωτική” του σχέση με την Ελλάδα. Δεν ήταν μόνο η 4η θέση γενικής που κατέκτησε στο Ράλλυ Ακρόπολις, αλλά ο θεαματικός τρόπος οδήγησης, που εντυπωσίασε τους Έλληνες και όχι μόνο, θεατές. Η πρώτη νίκη ήρθε το 1993, στο Ράλλυ Νέας Ζηλανδίας, σε μια σεζόν που ο McRae είχε ως teammate τον παιδικό του ήρωα, Ari Vatanen. Το 1994, τη θέση του Legacy πήρε το Impreza, ενώ τον Vatanen αντικατέστησε ο Carlos Sainz. Παρόλα αυτά, ο McRae ήταν ήδη πρωταγωνιστής, οπότε οι μάχες του με τον κορυφαίο teammate, αλλά και τον τελικό πρωταθλητή, Didier Auriol της Toyota, ήταν συγκλονιστικές.\nΚάπως έτσι φτάσαμε στο 1995, χρονιά-καμπή για την καριέρα του Colin McRae. Η μάχη με τον Sainz σε όλη τη διάρκεια της χρονιάς ήταν μεγάλη. Στο Ράλλυ Καταλονίας, προτελευταίο αγώνα της χρονιάς, οι δύο τους μάχονταν για τη νίκη, με τον Ισπανό να ολοκληρώνει τη δεύτερη και προτελευταία ημέρα του αγώνα, με διαφορά 8 δευτερολέπτων από τον Σκοτσέζο. Τότε, θέλοντας να σιγουρέψει την κατάκτηση του Πρωταθλήματος Κατασκευαστών, ο επικεφαλής της Subaru, David Richards, έδωσε εντολή στους Sainz και McRae να διατηρήσουν τις θέσεις τους. Αυτό δεν άρεσε στον Colin, ο οποίος έβαλε το πόδι στο πάτωμα και την τρίτη ημέρα, ξεπέρασε τον teammate του, για να του “επιστρέψει” τη νίκη μετά την τελευταία ειδική διαδρομή, παίρνοντας ποινή 1 λεπτού. Έτσι, οι δυο τους έφτασαν στον τελευταίο αγώνα της χρονιάς, το Ράλλυ RAC, διεκδικώντας τον τίτλο την ώρα που η ομάδα τους είχε ήδη χριστεί Πρωταθλήτρια Κατασκευαστών. Εκεί, ο McRae κατέκτησε τη νίκη και χρίστηκε Παγκόσμιος Πρωταθλητής Ράλλυ 1995, σε ηλικία 27 ετών. Έτσι, έγινε ο νεότερος Παγκόσμιος Πρωταθλητής στην ιστορία του WRC και ταυτόχρονα, ο πρώτος Βρετανός Παγκόσμιος Πρωταθλητής στο θεσμό.\nΑν και ήταν πάντοτε μεταξύ των πρωταγωνιστών, από τότε δεν κατέκτησε άλλον τίτλο. Πότε η ατυχία, πότε έξοδοι από το δρόμο, στέρησαν από τον Colin McRae την κατάκτηση άλλου τίτλου. Ωστόσο, η φήμη του μεγάλωνε διαρκώς και σε αυτό συντέλεσε, το 1998, το λανσάρισμα του ομώνυμου βιντεοπαιχνιδιού, που έβαλε τον Colin McRae σε πάρα πολλά σπίτια παγκοσμίως, καθιστώντας τον επίσημα σε ίνδαλμα και δημιουργώντας ένα νέο κοινό για τα ράλλυ παγκοσμίως.\nΤο 1999, αποχώρησε από την Subaru με προορισμό τη Ford, η οποία ετοίμαζε τότε το Focus, ενώ παράλληλα του πρόσφερε τη μεγαλύτερη αμοιβή που είχε δοθεί ποτέ σε οδηγό ράλλυ. Φήμες, ήθελαν τον Colin McRae να αμείβεται τότε με περίπου 3 εκατομμύρια λίρες ετησίως, ποσά που μόνο οι οδηγοί F1 αποκόμιζαν. Η πρώτη σεζόν θεωρήθηκε ως “χρονιά εξέλιξης” για το Focus WRC, αυτοκίνητο με το οποίο η Ford κατέκτησε νίκες, αλλά όχι τίτλους. Το 2001, ο McRae έφτασε πιο κοντά από ποτέ στον δεύτερο τίτλο του, όμως είχε μια έξοδο με πολλά χιλιόμετρα στο Ράλλυ RAC καθώς προηγούνταν -με συνοδηγό τον Nicky Grist,- ενώ τον τίτλο διεκδικούσαν ακόμη οι Tommi Makinen, Carlos Sainz και Richard Burns, με τον συμπατριώτη του να αναδεικνύεται εντέλει πρωταθλητής.\nΣτη συνέχεια, χρίστηκε προσωρινά πολυνίκης του WRC, όταν μετά από την επικράτηση στα Ράλλυ Ακρόπολις και Σαφάρι το 2002, έφτασε τις 25 νίκες στο θεσμό. Μέχρι σήμερα, παραμένει πολυνίκης και στον εθνικό μας αγώνα, με 5 νίκες (1996, 1998, 2000, 2001, 2002). Επίδοση που δείχνει πως όταν χρειαζόταν, ήξερε να προστατεύει το αυτοκίνητό του, καλύτερα από οποιονδήποτε, γεγονός που πιστοποιούν και οι 3 νίκες στο Ράλλυ Σαφάρι.\nΕνόψει 2003, η Ford μείωσε το μπάτζετ της, οπότε τόσο εκείνος, όσο και ο Carlos Sainz, με τον οποίο είχαν ξανασυναντηθεί, έχοντας ξανά μάχες στις ειδικές, αλλά καλή σχέση εκτός αυτών, βρέθηκαν στη Citroen. Αν και ξεκίνησε με 2η θέση στο Ράλλυ Μόντε Κάρλο, ο Colin McRae που στο μεταξύ είχε ξανά ως συνοδηγό τον Derek Ringer, δεν βολεύτηκε ποτέ στην Xsara WRC, ενώ παράλληλα επισκιάστηκε από κάποιον νεαρό Γάλλο ονόματι… Sebastien Loeb, ο οποίος έβγαινε στο προσκήνιο με τις ευλογίες του Guy Frequelin. Καθώς το 2004 οι εργοστασιακές συμμετοχές μειώθηκαν από 3 σε 2, ο McRae βρέθηκε εκτός μπάκετ. Αν και επέστρεψε για 2 αγώνες με τη Skoda (2005) και έναν με τη Citroen, αντικαθιστώντας τον τραυματία Loeb (2006), οι τίτλοι τέλους είχαν γραφτεί. Στη συνέχεια, συμμετείχε στο Dakar, ενώ συνέβαλε και στην αύξηση της δημοφιλίας των ράλλυ στις Η.Π.Α., λαμβάνοντας μέρος στα αναπτυσσόμενα τότε, X-Games.\nΠάντως, ο Colin McRae αποτέλεσε μια οντότητα που ξέφυγε από την απλή απεικόνιση αριθμών και στατιστικών στοιχείων. Όσοι τον είδαν στις ειδικές διαδρομές, γνωρίζουν πως είχε το χάρισμα να οδηγεί “αλλιώς”, παρασέρνοντας στο ρυθμό και την ιδιοσυγκρασία του όποιον τον παρακολουθούσε, από τα λασπωμένα ουαλικά δάση, μέχρι τα λιβάδια της Νέας Ζηλανδίας και βέβαια, το δικό μας Ακρόπολις. Ο θάνατός του, το 2007 σε ηλικία 39 ετών, όταν από δικό του -με βάση το πόρισμα των Αρχών- λάθος είχε πτώση το ελικόπτερο που ο ίδιος πιλοτάριζε, οδηγώντας στο χαμό τον Colin McRae, τον 5χρονο γιο του, Johnny, τον φίλο του Colin, Graeme Duncan και τον 6χρονο φίλο του Johnny, Ben Porcelli, συγκλόνισε τον κόσμο των ράλλυ και όχι μόνο.\nΑναμφισβήτητα, ο Colin McRae υπήρξε και θα συνεχίσει να είναι, μια από τις κορυφαίες προσωπικότητες στην ιστορία των ράλλυ.\nΗμ. Γέννησης: 5/8/1968\nΗμ. Θανάτου: 15/9/2007\nΣυμμετοχές στο WRC: 146\nΤερματισμοί στο βάθρο: 42\nΤαχύτεροι χρόνοι σε ε.δ.: 477\nΠαγκόσμια Πρωταθλήματα: 1 (1995)\nΑυτοκίνητα: Subaru Impreza 555\nΣυνοδηγός: Derek Ringer\nΣαν Σήμερα (13/4/2011): Δάφνη Ερυθρών-Λουκίσια 1-1\nΠρογνωστικά στοίχημα: Με την Μαρσέιγ και τα γκολ στην Ολλανδία\neviasports 6 Μαρτίου 2020\nΓ’ ΕΠΣΕ (Γ’ ΟΜΙΛΟΣ): Αιγέας Πετριών-Άρτεμις Αγίου Γεωργίου 2-1\nΠρωταθλήτρια κόσμου η Ανθή! (Ελλάδα-Λιθουανία 51-42)\nΠαναγιώτης Νικολάου 7 Ιουλίου 2019 7 Ιουλίου 2019


ΨΥΧΡΗ ΧΗΡΑ έχωσε βαθιά στον λάκκο το ΕΙΔΩΛΟ ΤΟΥ ΛΑΟΥ. “Αγωνία με λαχτάρα να σε νοιάζομαι, αγωνία δυστυχώς να σε μοιράζομαι”. Η συνεργάτιδα του Μητσοτάκη και ηθοποιός, Άντζ. Γκερέκου, με λευκές πέρλες από αληθινά μαργαριτάρια, στον τελευταίο ρόλο ως σύζυγος του Τόλη Βοσκόπουλου. Τα προσβλητικά παραλειπόμενα μιας “φτηνής δημόσιας κηδείας” – Makeleio.gr\nHomeLIFESTYLEΨΥΧΡΗ ΧΗΡΑ έχωσε βαθιά στον λάκκο το ΕΙΔΩΛΟ ΤΟΥ ΛΑΟΥ. “Αγωνία με λαχτάρα να σε νοιάζομαι, αγωνία δυστυχώς να σε μοιράζομαι”. Η συνεργάτιδα του Μητσοτάκη και ηθοποιός, Άντζ. Γκερέκου, με λευκές πέρλες από αληθινά μαργαριτάρια, στον τελευταίο ρόλο ως σύζυγος του Τόλη Βοσκόπουλου. Τα προσβλητικά παραλειπόμενα μιας “φτηνής δημόσιας κηδείας”\nΨΥΧΡΗ ΧΗΡΑ έχωσε βαθιά στον λάκκο το ΕΙΔΩΛΟ ΤΟΥ ΛΑΟΥ. “Αγωνία με λαχτάρα να σε νοιάζομαι, αγωνία δυστυχώς να σε μοιράζομαι”. Η συνεργάτιδα του Μητσοτάκη και ηθοποιός, Άντζ. Γκερέκου, με λευκές πέρλες από αληθινά μαργαριτάρια, στον τελευταίο ρόλο ως σύζυγος του Τόλη Βοσκόπουλου. Τα προσβλητικά παραλειπόμενα μιας “φτηνής δημόσιας κηδείας”\nTεύχος 1954, 6μιση χρόνια αυτόνομης , ανεξάρτητης κυκλοφορίας, με αποκλειστικά αφεντικά το Λαό και το Έθνος. Σε αυτούς λογοδοτούμε και μόνον εν ονόματί τους. Απέναντι σε μια ξενήλατη κυβέρνηση ανδρεικέλων, σε ένα καθεστώς Ερντογανισμού με περιβραχιόνια νεοαλβανισμού , Εμβέρ Χότζα. Μια κυβέρνηση άκρως επικίνδυνη για τον ακηδεμόνευτο Τύπο, τους ελεύθερους δημοσιογράφους και τις ανεξάρτητες δημοσιογραφικές φωνές του διαδικτύου και των social media.\nΔιαβάστε στο μοναδικό αντισυστημικό ΜΜΕ στην Ελλάδα, στο Μακελειό της Πέμπτης 22-7-2021, του Έθνους των Ελλήνων Χριστιανών και των μεγάλων αποκαλύψεων, της πρώτης και τελευταίας υπερήφανης αυτοχρηματοδοτούμενης ελληνικής εφημερίδος που τιμά τη λέξη «δημοσιογραφικό ρεπορτάζ», το οποίο για άλλους πνίγηκε στα πουγκιά με το χρήμα αλλά για εμάς δεν θα πεθάνει ποτέ.\n22|07|2021 στις 15:58\nΤΩΡΑ..Ο ΚΟΥΛΗΣ ΠΟΥ ΚΟΛΛΑΕΙ???\n22|07|2021 στις 14:59\nΗ πιο φθηνή κηδεία. Έτσι θα έκανε ο Τόλης; Θα υπήρξαν μπάντες, τραπέζια, λουλούδια, στολισμό από άκρη εις άκρη, μπουφέδες, ορχηστρες. Η κυρία τον εκμεταλευτηκε κ αποδείχτηκε κ σφοδρή τσιγγουνα. Πρόσβαλε τη μνήμη του. Δηλαδή αν δεν την πλήρωνε το κράτος την κηδεία πόσο πιο φθηνή θα ήταν; ντροπή της. Μόνο την μπαρτυ της κοιτάει\n22|07|2021 στις 14:33\nΟ Τόλης ήταν τέτοιος άντρας αρσενικός, κιμπαρης και ευγενής, που δυστυχως καμία γυναίκα δεν μπόρεσε να σταθεί στα ίσα, δίπλα σε αυτό τον μύθο.Ο Θεός να τον αναπαύσει.Ολα τα άλλα είναι παραμύθια για να χαμε να λέγαμε.\nΟ/Η Νότιο Βαλκανιστάν λέει:\n22|07|2021 στις 11:24\nΜάσκες σε εξωτερικό χώρο με 37 βαθμούς ….\n22|07|2021 στις 08:58\nκαλο παραδεισο να εχει ο εκλιπων\nαλλα ,μου εκανε εντυπωση που δεν τον εψαλλαν στον ναο του νεκροταφειου\nμηπως εγινε πολιτικη κηδεια;;


Και ναι καθαρότερη ατμόσφαιρα αφού η κρίση... μείωσε τους ρύπους - Κρήτη - Νέα Κρήτη\nΤώρα διαβάζετε: Και ναι καθαρότερη ατμόσφαιρα αφού η κρίση... μείωσε τους ρύπους\nΑνανέωση 17/10/2016, 10:55\nΚαι ναι καθαρότερη ατμόσφαιρα αφού η κρίση... μείωσε τους ρύπους\nΑτμόσφαιρα με λιγότερα επικίνδυνα σωματίδια και καθαρότερο νερό της βροχής από το 2008, με μια πιο ποιοτική εικόνα του νερού της βροχής\nΟ δείκτης της οικονομικής κρίσης δεν είναι μόνο εκείνος των χρηματαγορών και των ομολόγων, της ανεργίας και του χρέους, αλλά και εκείνος των... ρύπων!\nΚαι είναι ο μόνος που μας κάνει να νιώθουμε καλύτερα με την πτωτική του πορεία σταθερά από τότε που έσκασε η "φούσκα" της ελληνικής οικονομίας, μετρήσιμος με τα στοιχεία από τον ερευνητικό σταθμό του Πανεπιστημίου Κρήτης, στο Φινοκαλιά Λασιθίου.\nΤο κορυφαίο στην ανατολική Μεσόγειο εργαστήριο, που μετράει το "σφυγμό" της κρητικής ατμόσφαιρας, δείχνει μια ανάγλυφη εικόνα της κατάστασης στην περιοχή μας σε βάθος εικοσαετίας.\nΑπό τα πιο ενδιαφέροντα συμπεράσματα είναι ότι και λόγω της οικονομικής κρίσης οι ρύποι έχουν περιοριστεί και κατά συνέπεια το νερό της βροχής είναι λιγότερο όξινο και άρα πολύ πιο καθαρό σε σχέση με την περίοδο προ της έναρξης του εφιάλτη της κρίσης. Ο λόγος είναι μάλλον αυτονόητος. Τα όλο και λιγότερα χρήματα στο πορτοφόλι μάς έχουν αναγκάσει να αλλάξουμε τις ρυπογόνες συνήθειές μας, περιορίζοντας τις μετακινήσεις με τα αυτοκίνητά μας και άρα την κατανάλωση ορυκτών καυσίμων.\nΑν στην "εξίσωση" συνυπολογιστεί μια σειρά από "πράσινες" πολιτικές παρεμβάσεις, όπως η αποθείωση των καυσίμων και η αλλαγή στην τεχνολογία των αυτοκινήτων, καθώς και η εφαρμογή φίλτρων στις βιομηχανίες, τότε η εικόνα που προκύπτει είναι πιο καθαρός αέρας στους κρητικούς ουρανούς και πιο καθαρή βροχή που φτάνει στη γη μας!\nΤα στοιχεία που κατέγραψε η ερευνητική ομάδα υπό τον καθηγητή του Τμήματος Χημείας και επιστημονικό υπεύθυνο του σταθμού δρ. Νίκο Μιχαλόπουλο, μαζί με τη δρ. Μαρία Κανακίδου, πρόεδρο και καθηγήτρια του Τμήματος Χημείας, το δρ. Γιώργο Κουβαράκη, ΕΔΙΠ του Τμήματος Χημείας και το δρ. Νίκο Καλυβίτη, μεταδιδακτορικό ερευνητή του Τμήματος Χημείας, είναι εντυπωσιακά. Στο διάστημα από το 2008 ως τα σήμερα καταγράφεται μια πιο ποιοτική εικόνα του νερού της βροχής, που απομακρύνεται από το όξινο, βάσει του pΗ του, επιστρέφοντας σταδιακά στα φυσικά επίπεδα.\nΌπως αναφέρει η επιστημονική ομάδα, η οποία πραγματοποιεί μετρήσεις από το 1993 μέχρι το 2008, το ποσοστό των βροχών που ήταν όξινες ήταν σχεδόν μοιρασμένο με τις αλκαλικές. Μετά τη χρονιά αυτή, το ποσοστό των όξινων βροχών έχει μειωθεί αρκετά. Έχει ιδιαίτερο ενδιαφέρον ο διαχωρισμός σε όξινη και σε αλκαλική βροχή, καθώς η μεν πρώτη προκαλείται από τη μεταφορά αέριων μαζών με βόρειους ανέμους πάνω από την Κρήτη, που φέρνουν μαζί τους ρύπους από τη βιομηχανοποιημένη βόρεια Ευρώπη. Ο δεύτερος τύπος βροχής, η αλκαλική, είναι συνέπεια νότιων ανέμων που μεταφέρουν τη γνωστή σκόνη από τη Σαχάρα. Μάλιστα, σε έντονα επεισόδια μεταφοράς σκόνης από την Αφρική, το pΗ της βροχής γίνεται τόσο αλκαλικό που φτάνει κοντά στο 8,5.\nΓια να γίνει αντιληπτό τι σημαίνουν οι τιμές αυτές, έχει μεγάλο ενδιαφέρον η επιστημονική εξήγηση της ερευνητικής ομάδας στο Φινοκαλιά. Από τη Χημεία είναι γνωστό ότι το pΗ έχει κλίμακα από το 0 έως το 14. Το ουδέτερο pΗ στο νερό έχει την τιμή 7, με συνέπεια διάλυμα με pΗ κάτω από το 7 να θεωρείται όξινο και πάνω από 7 βασικό. Στο καθαρό νερό της βροχής όμως το ουδέτερο pH έχει τιμή 5,5 και όχι τιμή 7. Αυτό οφείλεται στο ότι στο νερό της βροχής διαλύεται το διοξείδιο του άνθρακα (CO2) που υπάρχει την ατμόσφαιρα, δίνοντας ανθρακικό οξύ, κάνοντας έτσι το pH ελαφρά όξινο. Έτσι, ουδέτερη βροχή θεωρείται αυτή που εμφανίζει pH 5,5. Για pH κάτω από αυτήν την τιμή η βροχή θεωρείται όξινη και πάνω από αυτή βασική. Η όξινη βροχή έχει τιμές συνήθως 4 με 4,5, αν και στη βόρεια Ευρώπη έχουν παρατηρηθεί τιμές 3 με 3,5.\nΤιμές τόσο χαμηλές επηρεάζουν τα φυτά, τις καλλιέργειες, τους υγροβιότοπους κ.λπ., καθώς μεταβολές στο pH επηρεάζουν όλο το οικοσύστημά τους. Επιπλέον, επηρεάζονται υλικά κατασκευών, όπως τα μάρμαρα, που ασβεστοποιούνται, με τις γνωστές σε όλους μας επιπτώσεις στα αρχαία μνημεία.\nΜείωση θειικών σωματιδίων\nΗ μείωση της όξινης βροχής αποτελεί συνέπεια της βασικής αιτίας που την προκαλεί, δηλαδή της μείωσης των κύριων ρύπων με ανθρωπογενή προέλευση, των λεγόμενων θειικών σωματιδίων που προέρχονται από τη μετατροπή του διοξειδίου του θείου σε θειικό οξύ, κύριο συστατικό της οξύτητας της ατμόσφαιρας. Το θειικό οξύ είναι, άλλωστε, το κύριο οξύ στο οποίο οφείλεται η όξινη βροχή, η οποία παρατηρείται μετά τη Βιομηχανική Επανάσταση σε περιοχές που επηρεάζονται από την αστική ρύπανση.\nΤα σωματίδια αυτά προέρχονται από τη συμπύκνωση ατμών, δημιουργώντας πυρήνες που έχουν πολύ μικρές διαμέτρους, οι οποίες σταδιακά μεγαλώνουν. Έχουν την ικανότητα να σκεδάζουν το φως αποτελεσματικά, συμβάλλοντας έτσι στην κλιματική αλλαγή, αλλά ταυτόχρονα, λόγω ακριβώς του μικρού τους μεγέθους, με διάμετρο η οποία είναι μικρότερη από 2,5 μικρογραμμάρια ανά κυβικό μέτρο (m3) μπορούν να εισέλθουν στον ανθρώπινο οργανισμό μέσω της αναπνοής και άρα να είναι επιβλαβή.\nΤι δείχνει η μελέτη της βροχής\nΗ μελέτη που γίνεται στο Φινοκαλιά είναι μεγάλης σημασίας, καθώς αποκαλύπτει τις τάσεις που σχετίζονται άμεσα με τις ανθρώπινες συνήθειες, τόσο μέσω της ποιότητας του ατμοσφαιρικού αέρα και του περιεχομένου του σε ρύπους, όσο και μέσω της ίδιας της βροχής, δείγματα της οποίας μελετούνται στο σταθμό του Πανεπιστημίου Κρήτης από το 1993, όταν και πρωτοξεκίνησε η λειτουργία του. Όπως αναφέρει η επιστημονική ομάδα, η βροχή ξεπλένει την ατμόσφαιρα και παρασύρει τους υδατοδιαλυτούς ρύπους και τα σωματίδια που βρίσκονται στην πορεία της.\nΗ μελέτη της χημικής σύστασης της βροχής επιτρέπει τον προσδιορισμό της εναπόθεσης στοιχείων και ενώσεων τόσο πάνω στη στεριά, όσο και πάνω στη θάλασσα και την επίδρασή της στις καλλιέργειες και στο θαλάσσιο οικοσύστημα, καθόσον περιέχει στοιχεία που είναι θρεπτικά για το θαλάσσιο οικοσύστημα, όπως ο φώσφορος, ο σίδηρος και το άζωτο. Ταυτόχρονα όμως περιέχει και στοιχεία τα οποία είναι επιβλαβή για τα οικοσυστήματα και τον άνθρωπο, όπως ο μόλυβδος, διάφορες οργανικές ενώσεις και διάφορα οξέα.\nΒοριάς και νότος\nΑπό τις μετρήσεις το σταθμό του Φινοκαλιά έχει γίνει γνωστό πως, όταν πέφτει βροχή κατά τη διάρκεια βόρειων ή βορειοδυτικών ανέμων, όπου οι αέριες μάζες έρχονται κυρίως από τη Ευρώπη, το pH της βροχής είναι ελαφρά όξινο (περίπου 4,5 με 5), καθόσον περιέχει σημαντικές ποσότητες θειικών ιόντων. Όταν έχουμε βροχή κατά τη διάρκεια νότιων ανέμων, το pH της βροχής είναι αλκαλικό (5,5 με 7), καθόσον επηρεάζεται από αέριες μάζες από την Αφρική που μεταφέρουν σκόνη, η οποία είναι αλκαλική. Στα έντονα επεισόδια μεταφοράς σκόνης, το pH της βροχής γίνεται έντονα αλκαλικό, φτάνοντας σε τιμές κοντά στο 8,5.\nΑξίζει να σημειωθεί ότι, εκτός της περιόδου της οικονομικής κρίσης, από το 2008 και εξής από το Φινοκαλιά καταγράφηκε άλλη μια σημαντική τάση μείωσης των ρυπογόνων συγκεντρώσεων των θειικών ιόντων στο τέλος της δεκαετίας του '90, όταν από τα 10 μgr/m3 (μικρογραμμάρια ανά κυβικό μέτρο) το 1994, έφτασαν τα 5 μgr/m3 το 1997. Η τάση αυτή ερμηνεύτηκε σαν συνέπεια της αλλαγής στην τεχνολογία των οχημάτων σε καταλυτικά και στην αποθείωση των καυσίμων.\nΑπό τότε οι συγκεντρώσεις των ρύπων παρέμεναν σταθερές, με μικρές εποχικές διακυμάνσεις, έως το 2008, οπότε και η οικονομική κρίση συνέβαλε καθοριστικά στη συνεχή μείωση των συγκεντρώσεων που έφτασαν στα 2 μgr/m3 το 2015, τάση που συνεχίζεται ως τα σήμερα.\nΤα συμπεράσματα έχουν μια επιπλέον σημασία, καθώς προέρχονται α\nπό μετρήσεις αρκετών χρόνων, κάτι που αποτελεί κανόνα για την ασφαλή επιστημονική εξαγωγή στοιχείων. Όσον αφορά στις εποχικές διακυμάνσεις, αυτές είναι συνέπεια κυρίως του καιρού. Το χειμώνα, για παράδειγμα, οι ρύποι ήταν μικρότεροι (πριν εμφανιστεί το φαινόμενο της αιθαλομίχλης με τα τζάκια), καθότι οι βροχές ξέπλεναν και καθάριζαν την ατμόσφαιρα, σε αντίθεση με τους καλοκαιρινούς μήνες. Επιπλέον, το χειμώνα έχουμε λιγότερη φωτοχημεία και έτσι έχουμε μικρότερη παραγωγή φωτοχημικών ρύπων.\nΑΓΙΑ ΓΑΛΗΝΗΙΕΡΑΠΕΤΡΑΚΑΣΤΕΛΙΜΟΙΡΕΣΣΗΤΕΙΑΤΥΜΠΑΚΙΑΓΙΟΣ ΝΙΚΟΛΑΟΣΚΡΙΣΗ